“Laura Da Tunjuk Bakat Tu” – Netizen

Menerusi akaun Instagram isteri Dato’ Jamal Abdillah iaitu Datin Zai Izatti, perkongsian terbaru Datin telah meraih perhatian ramai. Datin Izatti memuat naik sebuah video terbaru anak bongsu mereka yang bernama Rahil Laura Salsabila Yamani.

Kini usia Laura sudah dua bulan dan dilihat sudah pandai memberikan respon apabila diacah. Video yang berdurasi beberapa saat ini memaparkan gelagat Laura apabila melihat bapanya menyanyikan lagu kepadanya. Laura dilihat seperti turut sama hendak menyanyi.

Ini kerana Laura boleh mengikut rentak lagu yang dinyanyikan oleh bapanya. Lagu ini hanya golongan otai sahaja dan seangkatannya yang tahu. Kecil – kecil sudah menunjukkan bakat. Mesti Laura bakal mengikuti jejak langkah bapanya menjadi penyanyi.

Belum sampai 24 jam ia dimuat naik, perkongsian video ini telah menerima lebih 8 ratus tanda suka daripada warganet. Comel sangat Laura dan ini merupakan cahaya mata perempuan yang kedua buat Dato’ Jamal. Pastinya secantik kakaknya, Azura apabila besar kelak.

Untuk rekod, Dato’ Jamal mendirikan rumah tangga pada tahun 2017 bersama pasangannya, Zai Izzati Khiruddin.

Sumber: Instagram ztkdja

Baca artikel menarik lain di sini:


“Pam Kiri Kanan Dapat 1 Jug Penuh.” Susu Badan Terlampau Banyak, Perkongsian Wanita Ini Tarik Perhatian Warganet.

Umum mengetahui susu ibu juga turut mengandungi kadar nutrien yang mencukupi di mana ia mudah untuk dicerna dan diserap untuk manfaat sistem badan bayi.

Sering kita dengar ibu mengalami masalah tidak memiliki susu ibu yang mencukupi sehingga terpaksa mengambil susu formula atau pil merangsang perhasilan susu ibu. Malah tidak mustahil akibatnya ada yang tidak dapat memberikan penyusuan susu ibu secara eksklusif selama dua tahun.

Bagaimanapun ada juga segelintir ibu diberikan ‘rezeki’ apabila dikurnia susu badan berlebihan sehingga memberikan masalah buat ibu itu sendiri.

Bukan tidak bersyukur dengan nikmat yang diberi namun sehingga memudaratkan diri, ibu terpaksa mencari cara untuk memperlahankan kadar penghasilan susu ibu.

Begitulah situasi yang dihadapi oleh ibu ini yang dikongsikan menerusi facebook miliknya. Beliau berkongsi gambar stok susu ibu yang banyak sehingga 1 jug penuh. Malah terpaksa juga makan pil untuk mengurangkan kadar penghasilan susu badannya.

Dalam pada itu, warganet melahirkan rasa teruja dengan perkongsian beliau yang jarang-jarang ada yang dikurnikan rezeki sebegitu.

Selanjutnya ikuti perkongsian ini.

SUSU BADAN TERLAMPAU BANYAK

Menyusukan bayi satu jihad buat wanita bergelar seorg ibu.. Nampak mudah, tapi besar.. siapa ade pengalaman macam saya.. susu terlampau byk smpi setiap 1 jam mesti kene pam.. stok susu smpi penuh 1 peti ais, guna botol kcik pn x cukup sehingga stiap kli pam kene gunakn jug air.. Allah.

TERPAKSA AMBIL PIL KERINGKAN SUSU

Nikmat dr allah. tp jika sehingga memudaratkn, smpi tpksa beli pil keringkan susu, x sanggup sehingga demam2 bengkak susu.. bersalin sehingga anak kedua pn mempunyai pglmn yg sama. Makan 2 biji tu belum tentu terus kering.

SATU JUG PAM KANAN DAN KIRI

Pam belah kanan penuh separuh jug air… pam belah kiri penuh separuh… jdk jumlah skali pam 1 jug air mcm dalam gmbr tu.

WARGANET TERUJA


Lain Orang Lain Cara Didik Anak. Tak Perlu Banding, Cer Semak Sendiri!

Lain orang lain caranya. Cara apa tu? Cara nak didik anak!

Sebenarnya, gaya didikan atau asuhan yang anda amalkan boleh memberi impak kepada kesihatan mental, keyakinan diri, malah perkembangan personaliti anak anda sepanjang proses tumbesaran mereka tau!

Antara beberapa faktor bagaimana gaya keibubapaan anda boleh menjejaskan hubungan antara ibu bapa dan anak termasuklah dari cara berinteraksi, bimbingan dan kaedah disiplin yang diamalkan anda. Jika ketiga-tiga faktor ini dipertimbang ibu bapa, perkembangan anak akan jadi lebih positif apabila dewasa.

4 gaya keibubapaan yang semua ibu ayah perlu diketahui

Berdasarkan kajian, berikut kami kongsikan contoh gaya keibubapaan dan kesannya dalam menyokong perkembangan kanak-kanak.

#1. Authoritarian Tiger – Dengar Cakap Ibu Ayah, Jangan Membantah!

Salah satu gaya asuhan yang paling terkenal adalah “authoritarian” atau “authoritarian tiger”. Antara ciri-ciri gaya asuhan ini adalah anak-anak harus mendengar perintah dan peraturan yang ditetapkan ibu bapa.

Selalunya dalam gaya asuhan ini, rundingan dan tolak ansur tidaklah selalunya wujud. Di samping itu, ibu bapa dengan gaya keibubapaan authoritarian juga kurang melibatkan anak-anak mereka dalam proses penyelesaian masalah. Sebaliknya, anak-anak ini akan diberi peraturan sebagai panduan.

Kajian mendapati, kanak-kanak yang dibesarkan dengan gaya asuhan “Authoritarian Tiger” boleh berdepan dengan isu keyakinan diri. Walau bagaimanapun, gaya asuhan ini mungkin berkesan untuk kanak-kanak yang memerlukan bimbingan ketat dan tegas.

#2. Authoritative Dolphin – Belajar Dari Kesilapan Dan Perbaikinya

Satu lagi gaya asuhan yang biasa diamalkan di kalangan ibu bapa adalah gaya “authoritative dolphin”. Sama seperti namanya yang merujuk kepada badan ikan lumba-lumba, gaya asuhan ini melibatkan sikap tegas ibu bapa, tapi masih fleksibel.

Dalam gaya asuhan ini, masih wujud peraturan dan hukuman tertentu yang ditetapkan untuk anak. Tetapi dalam masa yang sama, ibu bapa turut membenarkan anak menyatakan pandangan mereka mengenai perkara tertentu.

Akan tetapi, tidak semua pandangan yang diberi akan diterima. Sebaliknya, ibu bapa dengan gaya keibubapaan ini akan menggalakkan anak belajar melalui pemahaman seperti dari perbincangan dan role modeling.

Ibu bapa dengan gaya asuhan ini turut ‘melaburkan’ masa dan tenaga untuk memantau perkembangan tingkah laku anak sebelum sebarang masalah terjadi. Ia dilakukan secara halus melalui teknik disiplin positif seperti memberi pujian mahupun hadiah pada anak.

Atas asuhan tersebut, anak-anak yang membesar dengan gaya keibubapaan ini akan menjadi lebih bertanggungjawab dan tahu menilai sebarang risiko sebelum melakukan sebarang keputusan.

#3. Permissive Kangaroo – Peraturan Itu Ada, Tapi Ia Boleh Dilanggar Sekali-Sekala

Satu lagi gaya asuhan ibu bapa yang terkenal adalah gaya permisif, atau lebih dikenali sebagai “Permissive Kangaroo”. Selalunya, ibu bapa dengan gaya keibubapaan ini bersifat lebih santai dan hanya akan bertindak jika timbul sebarang masalah serius.

Oleh sebab sifat mereka yang sedemikian, ibu bapa “permissive kangaroo” tidaklah terlalu tegas, mudah memaafkan, dan memilih untuk memberi anak-anak peluang kerana mereka masih “kecil”.

Di bawah gaya asuhan permisif, ibu bapa masih memberi hukuman, namun bentuk hukuman tersebut mungkin tidak konsisten dan fleksibel. Contohnya jika mereka “menghukum” dengan menarik sesuatu milik anak, mereka mungkin boleh “berlembut hati” hanya apabila anak mula mengamuk.

Kanak-kanak yang dibesarkan di bawah gaya asuhan ini digalakkan meluahkan perasaan mereka. Tetapi malangnya, apa yang diluahkan itu mungkin tidak akan mendapat bimbingan sewajarnya dari ibu bapa. Dek kerana itu, mereka cenderung mengalami gangguan personaliti seperti memberontak, agresif dan suka mendominasi.

#4. Negligent Panda – Bebas Berdikari Untuk Melakukan Apa Sahaja

“Negligent panda” adalah ibu bapa yang memberi bimbingan dan didikan yang terlatih. Bagi ibu bapa dengan gaya asuhan ini, fleksibiliti penting buat anak-anak untuk membuat pilihan, berbanding diikat dengan peraturan ketat.

Dan sebenarnya dalam sesetengah kes, walaupun kanak-kanak tersebut diberi kebebasan membuat pilihan, namun hasilnya sangat holistik dan sihat!

Contohnya seperti dalam Kaedah Pembelajaran Montessori – di mana kanak-kanak mengamalkan aktiviti kendiri, pembelajaran secara langsung dan kreatif untuk memperkasakan pemikiran kritis.

Kesimpulannya, kanak-kanak yang diberi pilihan berpotensi memiliki keyakinan diri yang lebih tinggi, berbanding mereka yang selalu dimarahi. Akan tetapi, gaya asuhan ini juga masih memiliki kekurangannya yang tersendiri.

Terdapat kanak-kanak yang yang menjadi terlalu bergantung kepada ibu bapa dan tidak dapat menyelesaikan masalah sendiri dek gaya asuhan ini!

Jadilah ibu bapa yang terbaik dengan gaya keibubapaan paling tepat
Untuk membesarkan anak dengan keyakinan diri yang tinggi, bijak berdikari dan mampu membuat keputusan bergantung kepada cara didikan ibu bapa itu sendiri.

Tapi jangan risau, ada pelbagai cara bagaimana anda boleh menjadi ibu bapa yang terbaik buat si manja! Antaranya seperti menggalakkan anak berkongsi masalah yang mereka hadapi di sekolah, dan tanya mereka bagaimana cara untuk menyelesaikan masalah itu.

Dalam masa yang sama, ibu bapa juga boleh berkongsi pengalaman peribadi dan cara penyelesaian yang boleh dilakukan.

Satu lagi cara untuk membina asas psikologi yang baik dalam diri anak anda adalah dengan menjelaskan kepada mereka bahawa melakukan kesilapan itu adalah tidak salah. Ia memberikan mereka peluang untuk belajar dan berkembang.

Sebagai ibu bapa, anda juga boleh membantu anak mengenal pasti hobi dan mengaplikasikan kaedah pembelajaran yang dipelajari untuk menggalakkan aspek perkembangan mental mereka.

Walau apapun, wahai ibu bapa sekalian, adalah normal jika anda tidak “masuk” atau dengan mana-mana gaya keibubapaan seperti yang dibincangkan di atas ini. Anda mungkin menggabungkan keempat-empat gaya asuhan dan itu adalah perkara biasa.

Perkara yang paling penting adalah untuk mengekalkan hubungan positif dengan anak-anak dan menjalankan tanggungjawab serta peranan mengikut kesesuaian keadaan.


Lama Tak Muncul Di Media Sosial, Rupanya Ibu Yang Sering Viral Ni Telah ‘Pergi’ Akibat Kanser!

Kehilangan ibu tersayang pastinya memberi tamparan hebat kepada sesiapa pun yang bergelar anak. Kehilangan wanita yang melahirkan dan banyak berkorban membesarkan kita, akan membuatkan hari-hari yang dilalui terasa sunyi tanpanya.

Apa tidaknya dulu semasa hayatnya, dialah tempat kita bermanja dan bergantung harap.  Bahkan bukan sahaja ibu memberikan kasih sayang yang secukupnya, malah ibu jugalah ‘syurga’ buat kita.

Bagi mereka yang biasa melayan TikTok sejak musim pandemik  pasti mengenali dua beranak ini yang gelagatnya cukup menghiburkan. Meskipun terlihat ibunya tegas, namun si anak yang bernama Nurul Ain sering akan menyakat dengan pelbagai cara  hingga menjadikan video yang dikongsikan begitu lucu dan viral hingga meraih jutaan tontonan.

ARTIKEL MENARIK

Lama Tak Muncul

Pun begitu sejak setahun yang lepas, ramai juga yang perasan kelibat ibunya tidak lagi muncul di dalam video yang dikongsikan oleh anak gadisnya itu.

Siapa sangka, tiba-tiba baru-baru ini Nurul Ain memaklumkan bahawa ibunya itu telah kembali ke rahmatullah. Bukan sahaja berkongsi video duka tersebut, bahkan dia turut abadikan kenangan manis bersama Allahyarhamah Siti Hawa Binti Sidek kepada pengikutnya.

Pemergian insan ini cukup dirasai ramai pihak, bukan sahaja ahli keluarga malah termasuklah rakan baiknya ketika di bangku sekolah. Kongsi Cikgu Fredy, disebalik sifat ceria dan suka bergelak ketawa, rupa-tupanya Allahyarhamah Siti Hawa menyembunyikan rahsia hidap barah.


Urus Anak Belajar Usah Tertekan, Lapangkan Dada Pasti Tenang, Ustazah Ini Kongsi Caranya.

Mendidik anak memang mencabar buat ibu ayah. Lagi lah bila ada anak yang ramai. Tambah lagi sekarang dalam tempoh PdPR ramai ibu yang berkerja dirumah perlu melakukan kerja dan mengajar anak.

Sudah tentu ia suatu yang sukar. Namun untuk mengurus supaya emosi kita lebih stabil, sudah tentu ada caranya.

Ingin tahu lebih lanjut, ikuti perkongsian ustazan Aminah Mat Yusof cara mengurus emosi agar dapat membantu anak belajar.

AMALKAN SURAH INI DAN URUS EMOSI

1. Saya sangat memahami situasi ibu ayah yang mengajar anak-anak di rumah. Allah sahaja yang tahu betapa sukarnya kita nak memastikan anak-anak akur dengan arahan. Betapa peritnya kita nak duduk dan tekun dengan anak-anak apabila memikirkan banyak kerja hakiki yang belum selesai. Itu tak masuk lagi rutin harian yang banyak terbengkalai.

2. Kenapa kita stres, emosi dan rasa tertekan? .. Kerana kita memikirkan banyak perkara dalam satu masa. Kita bukan tidak mampu tapi kita terlalu mengasak diri untuk menyelesaikan banyak perkara. Teringat peribahasa ” Yang dikejar tak dapat.. Yang dikendong berciciran” Oleh itu kita selesaikan satu-satu. Susun mengikut priority. Be cool.

Berlapang dada, baru tak salahkan pihak lain

3. Emosi dan perasaan tertekan menyebabkan kita rasa tidak adil dan menyalahkan pihak yang lain. Bila kita mula membuka pintu syak dan buruk sangka, tidak ada lagi keberkatan dalam usaha kita. Jika rasa penat.. Berhenti sekejap, pergilah berwuduk dan lakukan solat sunat taubat dua rakaat. Yakinlah ibu ayah.. Allah akan ringankan tekanan yang kita sedang alami.

4. Mesti ada Komunikasi Yang baik antara ibu ayah dan guru. Cadangkan kepada orang yang tepat. Tidak akan berakhir kepenatan kita jika sekadar meluahkan secara umum di sosial media, malah menimbulkan pelbagai komen negatif dari natizen. Lain yang kita harap, lain pula yang kita dapat. Bincang elok-elok, cadang elok-elok.. Pasti Allah beri jalan keluar untuk kita.

Amalkan ayat ini

5. Ulang-ulang baca ayat pertama surah Al-Fath. Moga terangkat segala kesulitan dan kesukaran yang kita hadapi.

Sumber: Aminah Mat Yusoff

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Hormati Hak Anak Kita Dan Pasangannya. Itu Hidup Mereka. Deep Perkongsian Ini.

Jangan rosakkan rumahtangga anak-anak

Bila anak-anak dah berkahwin, maka dah bukan menjadi tanggungjawab ibubapa utk membuat keputusan bagi pihaknya, menentukan pilihan utk dirinya, dan mengawal apa jua perkara dlm kehidupannya…

Tanggungjawab ibubapa ialah membesarkan dan mendidik anak-anak2…bila mereka dah besar, terutamanya bila mereka dah berumahtangga, maka kita perlu membiarkan mereka hidup dgn sendirinya…

Ini adalah masa utk kita lihat hasil didikan kita…

Jgn masuk campur urusan rumahtangga anak2…jgn mempertikaikan setiap keputusan yg dia buat…jgn buat keputusan utk keluarganya…sekiranya anak dtg bertanyakan akan sesuatu perkara, minta dia tanya pasangannya dahulu, ambik pendapat dan pandangan pasangannya…jgn membelakangkan pasangan anak kita…jgn hanya berbincang dgn anak kita sahaja then trus buat keputusan…

Kesan dan akibat utk setiap keputusan yg mereka ambil itu ditanggung mereka…

Bukan kita…

Jadi, bila mereka dah berkeluarga, kita tidak lagi boleh mengongkong mereka sebagaimana kita buat ketika mereka masih kecil dan remaja…mereka dah dewasa, dah bergelar suami org, isteri org…maka mereka berhak utk memutuskan jalan hidup sendiri…bagaimana mereka ingin meneruskan kehidupan dan keputusan mereka tidak tertakhluk kpd kebenaran kita sbgai org tuanya, tapi kebenaran pasangannya…

Kadang2, kita rasa sikap kita mengawal dan menentukan halatuju rumahtangga anak2 kita tu baik utk mereka, sedangkan tanpa kita sedari, kita memecahbelahkan privasi kehidupan mereka…kita mengawal mereka dan setiap gerak geri perbuatan mereka, ditentukan berdasarkan kemahuan dan kehendak kita, bukan mereka…

Jadi, dimana baiknya cara kita ini? Biarkanlah mereka dgn hidup mereka dan hanya campur tgn bila hidup mereka terkeluar dr landasan yg telah ditetapkan agama…

Hormati hak anak kita dan pasangannya…itu hidup mereka…

Kredit: Firdaus Shakirin


Inspirasi Cara Ayah Bahagiakan Keluarga Secara Senyap, Dr Ini Kongsikan Kisah Ini.

Bahagia itu adalah impian semua orang. Malah setiap pasangan yang berkahwin inginkan bahagia ke hujung nyawa. Pasangan yang saling melengkapi antara satu sama lain sudah tentu akan saling membantu dalam menguruskan rumahtangga.

Begitu juga peranan seorang suami, semua kerja tidak perlu disuruh isteri, sebaliknya dilakukan dengan ikhlas malah secara senyap tanpa perlu ketahui orang tersayang.

Sikap ini memang nampak remeh tetapi sebenarnya memberi impak kepada keluarga dan hubungan dengan pasangan. Malah ia mulia di sisi tuhan.

Begitulah kisah yang dikongsi oleh Dr Taufiq Razif mengenai sikap ayahnya  yang suka melakukan perkara kebaikkan tanpa diketahui oleh orang lain termasuk anak sendiri.

Inspirasi cara ayahnya, beliau berkongsi kisah ini agar menjadi panduan untuk kita mendidik diri menjadi pasangan yang baik kepada isteri.

IKUTI PERKONGSIAN INI

KEIKHLASAN

Pukul 5 pagi tadi tiba tiba saya terdengar bunyi pelik di dapur. Takkan perompak masuk pintu belakang kot. Rasanya dah kunci.

Bila jengah ke dapur “Ya Rabbi. Ayah rupanya!”. Rupanya ayah saya tengah bertungkus lumus cuci pinggan mangkuk di sinki dapur.

Saya perasan lama dah benda ni sebenarnya. Kadang tengah tengah malam dia akan bangun senyap senyap dan bersihkan dapur. Kadang senyap senyap dia bantu potong dan cuci barang basah yang nak dimasak.

Ayah saya tak bagitahu orang benda ni. Dia buat senyap senyap je.

IMBAU KISAH ARWAH TOK GURU NIK AZIZ

Teringat pula saya kisah seorang budak darjah 6 ternampak seorang pakcik sedang cuci tandas.

Masa tu budak darjah 6 tu berjalan makan angin bersama keluarganya ke Kelantan. Mereka pun berhenti solat Asar di satu masjid di sana.

Masa tengah ambil wudhuk budak darjah 6 ni ternampak sorang pakcik tua sedang cuci tandas masjid. Budak darjah 6 ni tak kenal pun siapa pakcik tua tu.

Tiba-tiba ayah kepada budak darjah 6 yang baru habis solat tu meluru ke arah pakcik tua yang sedang cuci tandas tersebut dan bersalam sambil mencium tangannya. Laaa rupanya orang tua tersebut adalah arwah Tok Guru Nik Aziz!

Bila ditanya kenapa tak upah orang je untuk cuci tandas tu jawapannya kerana cuci tandas ni hina di mata masyarakat tapi sangat mulia di sisi Allah.

KERJA YANG REMEH TAPI MULIA DI SISI TUHAN

Tiba tiba sebak pula bila teringatkan peristiwa ayah saya bangun tengah pagi sebelum subuh untuk cuci pinggan mangkuk dan dapur rumah ni.

Sama seperti yang Arwah Tok Guru amalkan. Senyap senyap buat perkara yang nampak remeh di mata orang tetapi sangat mulia di sisi Tuhan!

Semoga Allah memberikanmu syurga tertinggi ayah kerana pengorbanan dan amalanmu membantu isteri dengan seikhlas hati.

Banyak belajar daripada peristiwa pagi tadi


“Selamat Belayar Ke Pelabuhan Jauh Anakanda.” Fauziah Nawi Kongsi Berita jenazah Anak Lemas Sudah Ditemui

Penantian seorang ibu dengan segunung harapan agar anak ditemui selamat akhirnya berakhir dengan berita menyedihkan. Sejak semalam  operasi mencari dan menyelamat (SAR) dilancarkan selepas anak dramatis terkenal, Fauziah Nawi yang juga seorang pengarah filem dikhuatiri lemas. Namun pencarian berakhir apabila mayat Pitt hanif ditemui sebentar tadi.

Mangsa, Firdaus Haniff, 43, atau lebih dikenali Pitt Hanif yang berasal Taman Sri Keramat, Kuala Lumpur hilang selepas bot fiber dinaiki di Sungai Jelai dekat Jambatan Gemunchur Mela dilaporkan terbalik kira-kira jam 1 tengah hari semalam.

Sebelum ini, mangsa dilaporkan sedang memancing bersama rakannya di lokasi tersebut dibawa arus Sungai Jelai selepas bot fiber dinaiki terbalik, namun rakannya berjaya menyelamatkan diri. Berita kematian Pitt Hanif dikongsikan oleh Fauziah Nawi menerusi laman facebooknya tadi.

Berkongsi berita sedih itu, Fauziah berkata, beliau baru sahaja dimaklumkan mengenai penemuan itu oleh adiknya yang berada di lokasi.

“Saya ingin mengumumkan jenazah anak saya Pitt Hanif telah pun ditemui dalam keadaan sangat elok. Ini diberitahu oleh adik saya yang berada di lokasi. terima kasih kepada semua yang mendoakan dan berusaha mencari anak saya.

“Saya minta maaf kerana tidak boleh menjawab telefon. Pihak bomba yang menjumpai anak saya mengatakan jenazah sebegitu walaupun sudah dua hari dalam air. Allahuakbar Pitt,mama minta maaf tak dapat jaga Pitt sepertimana yang mama janjikan kepada arwah babah.

“Anak saya akan dibawa ke hospital Kuala Lipis. Tak tahu di mana dia akan di bawa pulang ke rumah saya atau rumah besan saya. Berakhir sudah hidup anak saya di usia 43 tahun. Alhamdulillah kerana jenazahnya ditemui elok. Terima kasih semua.

Itu antara perkongsian dari Fauziah Nawi. Al-Fatihah buat arwah Pitt Hanif, semoga keluarga tabah dengan dugaan ini.


“Setiap Kali Dikenang, Saya Tak Malu Katakan Saya Menangis”, Ayah Ni Luah Sesal Bila Langsung Tak Nak Cakap Dengan Anak Kerana Marah!

Andai ada kesalahan yang anak-anak kita lakukan, acap kali juga kita akan mudah marah-marah hingga keterlaluan. Alasan kita biasanya untuk mendidik, apa yang kita buat ke atas mereka, kita rasakan betul dan wajar.

Namun, sekali sekala kita juga sering terlupa bahawa apa yang telah kita lakukan itu tiada kewajarannya dan akhirnya akan timbul rasa sesal di dalam diri. Perasaan yang sama juga telah dirasai oleh seorang ayah ini dan ini kisahnya dikongsikan agar turut memberi manfaat dan panduan untuk ibu ayah yang lainnya dalam mendidik anak-anak.

Ada orang tanya saya, bagaimana cara terbaik untuk mendidik anak. Saya tidak layak menjawab soalan begitu. Yang saya boleh katakan, saya bukanlah bapa yang baik, yang boleh dijadikan contoh kepada yang lain.

Ada satu peristiwa yang benar-benar sehingga kini mengganggu diri saya. Setiap kali dikenang, saya tidak malu katakan bahawa saya menangis. Pernah juga saya teresak-esak tidak dapat menahan betapa sesalnya saya berbuat perkara tidak baik dalam mendidik anak saya, Safiyyah. Apalah beban yang perlu ditanggung pada usianya yang hanya berumur empat tahun ketika itu.

Ceritanya begini.

Sejak Safiyyah mempunyai adik, dapat dilihat bahawa dia banyak cemburu. Safiyyah ini sejak lahir tidak pernah meragam besar, hanya kecil-kecil sahaja ragamnya seperti mahukan susu, mahu tidur dan mahu berjalan di luar rumah. Budaknya diam, tidak banyak bercakap. Melainkan apabila diacah oleh kami dan saudara mara.

Di dalam rumah kami, Safiyyah mempunyai motor beroda tiga berkuasa bateri yang boleh ditunggangnya di dalam rumah. Yang saya perasan, apabila adiknya Riyadh, ketika itu sudah berusia 2 tahun mahu bermain bersama, akan ditolak adiknya. Yalah, padanya itu harta dia. Budak-budak. Banyak kali saya lihat, Safiyyah suka menolak adiknya itu apabila cuba menaiki motornya.

Sampailah suatu hari pada waktu senja, mereka bergaduh pasal motor tu. Safiyyah seperti biasa akan jadi pemenang, menolak adiknya sehingga jatuh terduduk. Riyadh menangis besar.

Saya yang masa itu mahu ke bilik air untuk mandi, naik marah. Memarahi Safiyyah sunguh-sungguh dengan mengatakan padanya, dia seorang kakak yang kedekut, suka cari pasal, bencikan adik dan paling saya ingat sampai sekarang “Abah tak akan cakap lagi dengan Safiyyah”.

Kau bayangkan kawan, saya berkata kasar begitu kepada anak kecil yang baru berusia empat tahun.

Safiyyah menangis. Tersedu-sedu dan membawa diri ke bilik wan (nenek) nya. Berjalan penuh sayu, menunduk sambil tangan kanan mengesat-ngesat air mata yang jatuh berjurai di pipinya. Sayu, teramat sayu dan pilu.

Saya terus dalam keadaan marah masuk ke bilik air. Mulut masih lagi membebel. Selesai mandi saya kembali ke bilik. Sudah sahaja memakai pakaian, saya pun bersedia untuk keluar dari bilik menuju untuk bersolat maghrib di ruang tamu. Ketika mahu keluar,di dinding, bersebelahan pintu bilik, Safiyyah duduk di situ.

Dengan kedua-dua tangan memeluk lutut yang mana lututnya itu di paras dadanya, kepalanya tertunduk, dan dia kemudian memujuk saya dengan mengangkat kepala memandang ke arah saya, perlahan suaranya tersedu-sedu memanggil “Abah, abah, Safiyyah ni”.

Itulah Safiyyah. Kena marah macamana pun, tak sampai seminit dia akan cuba mengambil hati saya dengan menunggu di pintu bilik. Banyak kali sudah dibuatnya begitu.

Itulah perkara paling bodoh saya lakukan dalam hidup saya hari itu. Saya langsung tidak menyahut panggilan Safiyyah, dan lebih malang bagi Safiyyah, saya tidak langsung menghiraukannya. Terus membentang sejadah dan bersolat maghrib, dalam keadaan marah hanya reda sedikit.

Safiyyah pula, kekal duduk bersandar di dinding, dengan harapan saya akan memujuknya.

Tidak. Saya terus tidak melayannya. Keluar dari rumah, untuk ke masjid pula, saya terus dengan ego bodoh saya terhadap anak kecil itu, tidak memandang dan melayannya.

Ketika saya bergerak ke masjid dengan menaiki motorsikal, saya sempat memandang ke arah pintu cermin, kelihatan Safiyyah memandang sayu ke arah saya. Saya pula, kekal tidak pedulikannya.

Kalian tahu, hari itu anak kecil bernama Safiyyah ini diuji perasaannya pada usia begitu dengan sikap sombong dan bodoh bapanya, iaitu saya.

Sungguh, pandangan sayu Safiyyah hari itu, masih kekal dalam ingatan saya.

Didikan Terbaik

Di masjid, sebelum Ustaz Jauhari memulakan kuliahnya, beliau suka bermula dengan mukadimah berkaitan isu-isu semasa. Entah kenapa hari itu, beliau memberi peringatan dan pengajaran berkaitan mendidik anak dengan betul. Katanya:

1. Mendidik anak bukan seperti mendidik orang dewasa, perlu belaian dan kasih sayang yang berlebihan daripada walinya dan ibunya.

2. Tarik minat anak-anak dengan ilmu agama, sirah nabi.

3. Tegur anak dengan baik, bukan menengking, memboikot malah menarik muka mahupun tidak bertegur sapa beberapa hari.

4. Rujuk cara nabi Muhammad melayan anak-anak.

5. Anak kalau bergaduh sesama, itu biasa. Bagi masa untuk mereka suaikan diri, bagi peluang semua merasa dan bagi menang-menang, bukan sorang menang, sorang kalah.

6. Anak merajuk, ambil hati anak. Bukan dibiarkan begitu sahaja dengan dunia rajuknya.

7. Dengarkan anak dengan bacaan al Quran dari bibir kita sendiri, perlahan-lahan anak ini akan jadi anak yang patuh pada arahan kita, lembut hatinya mendengar kata.

Saya termenung. Semasa itulah saya sedar, betapa bodoh dan sombongnya tindakan saya terhadap Safiyyah. Tindakan paling bodoh diambil untuk budak seusia begitu. Ya Tuhan, ampuni aku.

Sesal Menyapa

Mengikut marah saya, saya lupa perasaan Safiyyah yang masih kecil. Saya lupa betapa dia perlukan kasih sayang saya. Saya lupa, betapa dia suka duduk di atas riba saya. Saya lupa, bahawa umurnya ketika itu baru empat tahun. Saya silap, bukan itu didikan untuk Safiyyah pada usianya begitu. Saat itu, hati saya mendesak untuk pulang segera, bertemu dan memeluknya erat sepuas-puasnya.

Selesai solat isyak, saya lekas pulang. Hati saya memberontak, mahu terus berjumpa dengan puteri si jantung hati saya. Sesampainya di rumah, isteri membuka pintu, kemudian berkata pula dalam sayu,

“Kasihan Safiyyah. Dia sudah tidur, menangis tidak henti-henti. Abang ni, nak marah ke budak pun, janganlah sampai begitu sekali sikapnya. Tak layan ke dia, tak pandang ke dia, tak tegur ke dia. Apalah yang dia tahu pada umurnya begitu. Dunianya hanya kegembiraan, dunianya hanya penuh permainan yang menyeronokkan. Dunianya, sudah pasti ada cemburu pada adik-beradiknya. Kita pun begitu kan dulu-dulu?”

Saya terduduk di atas sofa. Menghadap wajah Safiyyah yang sedang lena di atas toto, dibentang di ruang tamu. Wajah comel itu, sayu dan menyimpan rindu buat ayah yang baru sahaja memarahinya tanpa memikirkan tahap usianya, tanpa memikirkan bahawa Safiyyah itu anak perempuan, yang memerlukan kelembutan dalam asuhan berbeza dengan lelaki.

Saya, bertegas tidak bertempat. Itu semua mencipta tindakan bodoh dari diri sendiri.

Saya perlahan turun dari sofa dan merapati Safiyyah. Mengusap-ngusap kepalanya, menyentuh lembut pipinya. Ketika jari saya menyentuh tapak tangannya, seakan dia tahu ketika itu saya yang menyentuhnya, cepat dia menggenggam dengan jari kecilnya. Erat. Lama bagai tidak mahu dilepaskan.

Saya sebak. Menyesal dengan tindakan melulu saya, menyesal dengan dosa yang telah saya lakukan kepada Safiyyah. Entah kenapa saya hari itu, menuruti kata syaitan memenuhi nafsu amarah, meninggi ego kononnya saya betul lakunya.

Anak Anugerah Agung

Wahai kawan,

Anak ini anugerah agung kurniaan Allah. Didiklah mereka dengan jalan dan ajaran yang betul dan benar. Tegurlah mereka, perbaikilah sikap mereka mengikut usianya, berikanlah kasih dan sayang sepenuhnya selagi berpeluang. Kawal emosi kita ketika berhadapan dengan mereka. Berikan masa untuk mereka bermanja dengan kita, luangkan masa untuk bersama bergurau senda bermain.

Saya pernah tersasar dalam memperbaiki sikap anak. Betapa sakitnya dan perasaan sesal itu kekal terpahat dijiwa sehingga sekarang. Tak pernah pudar walau sesaat.

Anak menghadirkan berkat dan rahmat buat kita, menambah rezeki keluarga. Tidak pula mereka membebankan kita, apatah lagi menyusahkan hidup kita.

Hadir mereka membawa keindahan dalam kehidupan berkeluarga. Indah jugalah hendaknya cara didikan kita, kelak harapannya apabila membesar setiap tahun, mereka mengikut segala didikan dan ajaran yang baik-baik, dan dapat menempuh alam kehidupan penuh cabaran dengan berpandukan jalan-jalan disukai agama dan masyarakat.

Mereka, pengirim doa bahagia kita di sana, asuhlah sebaiknya.


“Khutbah Nikah Tulus Dari Hati Abah” Menitis Air Mata Datuk Dr.Zulkifli Melepaskan Anak

Bila anak-anak dah meningkat dewasa, nak memulakan langkah hidup berdua bersama pasangan yang tercinta semestinya sedikit sebanyak beri emosi pada ibu ayah. Mana tidaknya, anak yang dahulunya kecil dan menjadi tanggungjawab ibu ayah untuk membesarkan mereka kini bukan sahaja mampu menjaga diri sendiri, tetapi sudah bersedia untuk menjaga diri pasangan dan bakal anak-anak mereka pula.

Tidak terlepas dari perasaan yang sama seperti di atas, mungkin itu yang dirasai oleh tokoh ulama negara, Senator Datuk Dr. Haji Zulkifli Mohamad Al-Bakri di majlis pernikahan anak sulungnya bertempat di Kuala Pilah pada pagi Jumaat.

Dalam majlis tersebut, beliau sempat menyampaikan khutbah nikah buat anakanda tersayang, iaitu Mohammad Hasanain bin Zulkifli serta pilihan hatinya, Nurul Azzlina Nabilah binti Abdul Aziz. Namun, yang menarik perhatian ketika sesi membaca khutbah ini, beliau kelihatan menahan sebak dan akui sukar mempersiapkan dirinya di majlis pernikahan anak sendiri.

Biasanya khutbah nikah, saya lancar…tapi oleh kerana anak saya sendiri hari ini, saya tak mampu (minit 2:23)

Dalam perkongsian lain, beliau juga sempat berkongsi foto hari bersejarah anakandanya dan membuat sedikit nukilan pesanan dari abah buat anaknya tentang ramuan penting untuk pedoman anakanda.

“Anakku, setiap pasangan yang berkahwin bertekad untuk mendapat kebahagiaan. Tetapi hakikat tidak ramai yang dapat mengecapinya.

“Ramai yang ingin menawan hati pasangan tetapi lupa yang hati itu hakikatnya milik Pemilik Segala Hati dan Cinta iaitu Allah SWT.” tulis beliau.

Sepanjang pengamatan abah, ada beberapa ramuan penting untuk pedoman anakanda.

1. Kejujuran dalam melayari bahtera kehidupan.
2. Setiap pasangan bertangunggjawab dengan peranan masing-masing.
3. Zahirkan pengorbanan.
5. Sentiasa mengutamakan solat berjemaah dan solat malam.
6. Mengambil iktibar daripada pasangan lain. Yang baik dijadikan teladan dan yang tidak baik dijadikan sempadan.
7. Perbanyakkan doa.

“Dalam bahagia ada ujian. Itulah sunatullah yang mematangkan dan menguatkan ikatan kasih. Selamat melayari alam rumahtangga.” pesan beliau.


Hanya Dua Bahan Ni Je Parut Jerawat Pudar Dan Muka Cerah Tak Kusam. Memang Menjadi!

Siapa yang tak nak cantik. Semua wanita mengakuinya. Ingin kelihatan cantik dari hujung rambut hingga ke hujung kaki.

Malah ada yang sanggup berhabisan wang ringgit untuk cantik dengan mengunjungi pusat kecantikkan.

Dalam pada itu, boleh cuba petua secara alami hanya mengguna bahan di rak dapur sahaja.

Sebagaimana petua ini hanya mengguna asam jawa dan tepung pulut.

Ikuti perkongsian ini.

__________________________________
Kenapa baru sekarang aku jumpa masker ni. Sumpah best gila weh.

Mana tidaknya,lepas pakai masker ni,parut jerawat pudar, jerawat kecut, muka cerah, putih la senang cakap. Bila sentuh pipi, Ya Allah lembutnya, macam sentuh pipi baby.

Sebelum ni, aku ada terlihat, sorang budak perempuan berkongsi petua untuk pudarkan parut jerawat dia, aku lihat hasil dari petua dia kongsi tu, boleh tahan juga la, dari muka berparut sampai hilang terus parut dia, licin weh.

Dalam hati aku cakap, boleh cuba ni, sebab muka aku pun, ada la sikit parut jerawat, mana lah tahu boleh hilangkan jeragat keturunan aku ni sekali.

Dalam post budak tu, dia guna bedak sejuk, tapi kat rumah aku ni, mana da bedak sejuk, lain la masa aku tinggal dengan mak aku dulu, boleh la ambik yg dia.

Disebabkan perasaan tidak sabar hendak cantik, sapa tak nak cantik, nak raya ni weh, aku hentam tepung pulut je, bedak sejuk pun dari beras juga, cuma cara penghasilan tu lain dari bedak sejuk..

Bahan
1sudu makan asam jawa.
1 sudu makan tepung pulut/tepung beras

Bancuh dahulu asam jawa dengan sedikit air, buang biji dia tu, kemudian masukkan tepung pulut, kacau, kalau nampak cair sangat tambah tepung pulut, kalau pekat sangat tambah air.

Lepas tu, boleh la sapu dekat muka, sebelum pakai baca bismillah dulu, ketika sapu tu, selawatlah ke atas Nabi Muhammad S.A.W tiga kali, pahala pun dapat, cantik pun dapat.

Bila dah kering,boleh cuci muka, boleh lah anda rasa kelembutan bak kulit bayi tu.

Selamat mencuba.

Share tip ni, pakat, pakat, kita lawa ewah

Sapa tak lawa weh.

Kredit: Nur Azmazatul Afifah Arpi


Tersilap Letak Harga, Serai Dari 46 Sen Tapi Dah Jadi RM 1746.36. Memang Tak Masuk Akal & Keluarga Ni Kongsikan Kisahnya!

Membeli barangan dapur telah menjadi antara rutin bulanan mahu pun mingguan bagi setiap keluarga. Maklumlah jika hari-hari ingin ke pasar raya untuk membeli barangan basah, stok makanan dan keperluan isi rumah pastinya seakan tidak cukup masa pula dan adalah lebih baik dilakukan secara berkala. Lebih jimat masa dan tenaga.

Umumnya setiap kali berbelanja, total wang yang digunakan dapat dianggarkan lebih kurang sama sahaja. Tidak ‘lari’ jauh dek kerana kita menggambil barang-barang yang sama sahaja setiap kali berbelanja dan sekiranya ingin dianggarkan, sekitar RM 300-500 normalnya.

Namun perkongsian daripada lelaki ini yang dikenali sebagai Fahmi Jamil, pengalamannya melihat bil barangan dapur yang perlu dibayar hingga mencecah  RM 1900 memang cukup memeranjatkan. Dan ini dikongsikan bagaimana situasi ini boleh terjadi.

Bil barang dapur dekat RM1900!

Terkejut cashier dan saya bila bil total RM1882.16. Cashier lelaki tersebut tanya saya, betul ke abang beli harga banyak ni? Saya jawab, takkan la barang dapur dan makanan sampai macam tu harga dia?

Dia kemudian minta bantuan seorang staf wanita yang ada berdekatan. Dia tengok barang dalam troli yang dah siap dalam plastik. Saya tanya, nak kena letak balik ke semua barang? Cashier cakap tak perlu dan minta saya tunggu sekejap. Lepas dapat detect rupanya Serai silap letak harga sampai RM1746.

Lalu staf wanita terbabit pergi ke bahagian label tanda harga di bahagian sayur untuk dapat harga yang betul dan ianya RM0.45 sahaja.

Saya secara berseloroh tanya, “andai kata, saya terbayar dulu tadi (sebab guna kad), boleh refund ke?”. Cashier jawab, kalau abang dah swipe bayar tadi, memang sayalah yang bertanggungjawab kena ganti.

Apapun tahniah pada mereka berdua kerana selesaikan perkara ini dengan pantas dan baik tanpa membiarkan pelanggan tunggu lama.

Disclaimer : Daun ketum atas serai tu daun ketumbar ya tuan puan. Kang tak pasal Tesco saman aku.


Menangis Hantar Anak Ke Tadika Jadi Asbab Ayah Ni Ingin Kembali Pulihkan Rumah Tangga!

Kebiasaannya bila kali pertama menghantar anak ke sekolah tadika pastinya ada drama air mata dikalangan anak-anak kecil ini.

Namun berbeza dengan apa yang terjadi kepada seorang ayah ini, video yang dikongsikan tular di aplikasi TikTok baru-baru ini di mana apabila pertama kali menghantar anak lelakinya ke tadika.

Air mata jantan berjujuran mengalir dan rupa-rupanya bukan kerana sebak semata-mata malah ada kisah di sebalik tangisannya itu.

First day of sch 10th Jan 2022. Anak mummy and daddy dh besar. Im so proud of you. Tk nangis pun, sejak covid everything has change. Tk boleh nak naik nak masuk tgk anak sch. How sad. Daddy nangis teruk, sbb terharu. Anak dh besar. Takpelah mummy dh tkthu dh nak ckp apa, nak type apa. Takut nnti mummy emotional lebih 🤣

Video yang dikongsikan oleh Natasha yang berkerja dalam bidang IT ini tidak menyangka video tersebut meraih ramai tontonan dan dihujani sokongan daripada netizen.

Perasaan bercampur Baur

Memetik perkongsian di portal mStar Online, Muhammad Muhaimin Mazan akui perasaannya bercampur baur saat menghantar anaknya ke sekolah tadika. Video tersebut dirakam oleh bekas isterinya pada 10 Januari yang lalu.

Bukan sahaja terharu melihat anaknya lelaki tunggalnya memulakan pembelajaran secara formal, malah turun terkenang kisah yang berlaku hingga menyebabkan dia dan bekas isteri berpisah 2 kali.

Berkongsi cerita, Natasha Syahierra Omar (bekas isteri) berkata, dia menghantar anaknya berusia 5 tahun pada hari pertama persekolahan di sebuah tadika di Cheras, memaklumkan lelaki yang menangis itu adalah bekas suaminya dan juga merupakan bapa kandung kepada anak mereka.

“Daddy (bekas suami ) sangat rapat dengan anak. Jadi, melihat momen anak masuk tadika buat daddy sebak sampai menangis.

“Menangis terharu pun ya sebab anak kami langsung rak menagis,. Dia pandai bawa diri walaupun pertama kali masuk sekolah,” katanya ketika dihubungi.

Kembali Bersatu Demi Anak

Mengimbas kembali, Natasha berkata dia pernah berkahwin pada 2016, namun berpisah setahun kemudian selepas melahirkan anak. Kemudian bernikah semula pada tahun 2020.

“Walaupun berpisah, hubungan kami tetap baik dan daddy merupakan bapa yang sangat bertanggungjawab dari segi nafkah dan kasih sayang,”katanya.

Dalam pada itu, Natasha berkata, dia dan bekas suami merancang untuk disatukan kembali sebagai suami isteri menjelang akhri Fabruari depan.

“Yang lepas adalah kesipalan dan ego masing-masing tanpa berfikir panjang. Bila anak dah besar, baru kami sedar ego telah merosakkan segala-galanya.

“Keputusan untuk bersama kembali adalah jalan yang terbaik. Dan seterusnya memberikan perhatian penuh kepada anak, melihat dia menjadi anak yang berjaya,” tambahnya.

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Dikurniakan 7 Anak Perempuan, Suami Isteri Ini Doa Dapat Anak Lelaki Pula.Cuba Pelbagai Petua Termasuk Kena ‘Curi’ Senduk!

Anak itu anugerah yang amat bernilai. Ada pasangan yang sukar mendapat anak, ada pasangan dikurniakan rezeki mempunyai anak yang ramai. Begitu yang dilalui pasangan Nor Shaeriani dan Mohamad Farisha.

Mereka dikurniakan tujuh orang anak perempuan yang berusia di antara dua bulan sehingga 13 tahun. Namun jauh disudut hati pasangan ini mempunyai impian untuk menimang anak lelaki pula sebagai pelengkap rumahtangga. Bukan tidak bersyukur kurniaan Ilahi tetapi naluri ingin jua memiliki zuriat lelaki.

“Masa mula dapat anak sulung perempuan, saya dan suami memang nak ‘cari’ anak lelaki. Kemudian dapat anak kedua, ketiga pun perempuan. Kami bersyukur namun tetap pasang impian nak dapatkan cahaya mata lelaki.

“Anak keempat dan kelima pula sepasang kembar, dan dua-dua perempuan juga. Begitu juga dengan anak keenam dan yang ketujuh.

“Saya dan suami okay sahaja, dan berharap dikurniakan anak lelaki selepas ini, mudah-mudahan sebelum berusia 40 tahun. Ada lagi tiga tahun untuk kami mencuba. Manalah tahu, dapat rezeki kembar lelaki pula,” kata wanita berusia 37 tahun ini.

Cuba pelbagai petua

Pasangan ini juga cuba pelbagai petua supaya impian mereka tercapai. Ia termasuk cadangan supaya ‘mencuri’ senduk di rumah orang yang mempunyai anak lelaki.

“Sejujurnya selepas dapat kembar, baru saya rasa nak tanya petua dapat anak lelaki. Ada orang kata, kena curi senduk di rumah keluarga yang ada ramai anak lelaki. Saya tak mahulah curi-curi ni… tapi kalau beritahu tuan rumah, tak menjadi.

“Dari segi pemakanan, kami juga ikut petua orang yang sarankan makan banyak daging dan seafood. Saya dan suami dua-dua cuba. Sampai suami ‘complaint’ kolesterol dia naik. Akhirnya tetap dapat baby perempuan juga.

Apa pun bagi pasangan ini, anak-anak adalah rezeki dari Tuhan. Pasti ada hikmahnya.

“Ini semua rezeki dari Tuhan. Pasti ada hikmahnya Dia nak bagi lelaki atau perempuan. Kita tak tahu. Kalau semua perempuan pun tak apa, nanti tunggu menantu lelaki pula.”

Semoga ada rezeki pasangan ini untuk mendapat zuriat lelaki pula.

Pengurusan anak ramai trik konsep ‘mak malas’.

Dalam pada itu, Nor Shaeriani sempat berkongsi tip menguruskan anak-anak perempuannya. Boleh dijadikan panduan bersama.

5 tips cara Mak ‘malas’ didik 6 anak pompuannya

1.Sebelum tidur
Mak ‘malas’ tak sediakan barang sekolah anak-anak dia. Cuma Mak ‘malas’ membobel la jangan smpi esok kul 8 baru nk g sekolah…Dia galak anak dia yang kemas sendiri. Cari sendiri baju, seluar, seluar kecil

2.Anak makan
Mak ‘malas’ tak kemas meja makan. Tapi Mak ‘malas’ akan pastikan 1 keluarga makan bersama-sama apabila tiba time makan..Mak ‘malas’ kata, “lepas makan kemas meja, basuh pinggan, itu tanggungjawab”. Anak kecil umur 3 tahun sudah kena selesai sendiri. Mak ‘malas’ cuma touch up kasi elok saja

3.Anak main
Mak ‘malas’ tak penat-penat kemas semua. Dia panggil semua datang kemas. Semua kena stop main. Kena kemas. Kadang-kadang mak ‘malas’ memetir juga. Selagi X selesai Mak ‘malas’ akan membobel kasi kemas betul2

4.Anak mandi
Baju sepah depan tandas, dalam tandas. Mak ‘malas’ tak kutip. Mak ‘malas’ kata, “baju kotor masuk bakul”. Anak kecil umur 3 tahun pun kena buat. Nasiblah dapat mak ‘malas’

5.Spring cleaning
Mak ‘malas’ tak buat sendiri-sendiri. Mak ‘malas’ kata, “Anak-anak hari ini spring cleaning, Kakak sapu sampah, mop, kak ngah dengan adik cuci toilet, papa buang sampah, kemas dapur”

Nasiblah dapat Mak ‘malas’. Lagi2 la sekarang Mak ‘malas’ kuat membobel time membuyung ni..bb dalam perut pun automatik terdidik oleh Mak ‘malas’

Hakikatnya Mak ‘malas’ bukan malas. Mak ‘malas’ nak didik anak tentang tanggungjawab. Mak ‘malas’ bukan kuli. Ini keluarga kita, tanggungjawab kita. Tak ada raja, tak ada permaisuri, tak ada kuli

Biar Mak ‘malas’ memetir sekarang daripada akan datang menyusahkan suami, dan menyusahkan isteri. “Mak ko tak ajar dari kecik ke?”. Eh..eh..lupa pulak anak Mak ‘malas’ mane ada laki kan …so , esok2 jgn smpi laki korang ckp mcm ni tau.

Bagus trik ‘mak malas’ ni. Boleh dijadikan paduan buat ibu-ibu untuk mendidik anak-anak berdikari. Inspirasi!

Sumber: Mstar & Shaeriani A Hamat


Bila Mak Ayah Beradab Dan Sopan, Anak-Anak Pun Ikut Sama. Kisah Lelaki Ini Sungguh Inspirasi

Sebagaimana perpatah mengatakan, anak adalah cerminan ibu bapa. Setiap perlakuan ibu bapa akan menjadi teladan kepada anak-anak. Mereka akan meniru apa yang dilakukan oleh ibu bapa.

Jadi untuk menjadikan anak kita seorang yang baik, kita harus cermin diri kita, adakah sikap kita baik dan sempurna sebagaimana yang kita inginkan kepada anak.

Senang cerita, bila ibu ayah beradab dan sopan, tentu anak begitu juga.

Baru-baru ini saya dan isteri ke rumah kawan kami.

Sampai di rumahnya, kami berboraklah. Macam-macam cerita. Maklumlah lama tak berjumpa. Membawang pun ada haha.

Dah lama lepas itu, isteri kawan saya cakap pada suaminya “Ha bang, bolehlah ambil makanan di dapur tu. Karang berborak sampai lupa pula nak ajak makan”,

Dia orang berdua pergilah ke dapur.

Bila dia pergi, baru saya perasan, anak-anak dia kecil belaka. Tadi dia ada cerita anak dia jarak umur setahun dan dua tahun sahaja, tapi saya tak perasan.

Anak dia 5 orang.

Anak dia elok je duduk mendengar kami berborak. Adalah yang main, tapi tak lah bising mana. Tak ada gangguan pun.

Bila kawan saya dan isteri kembali ke depan, saya tengok banyaknyalah dia bawa makanan. Air sampai 4 jag. Huhu.

Masa nak makan, dia ajak semua anak-anak dia makan sekali dengan kami. Elok je anak-anak dia. Tak bising, cukup beradab.

Anak-anak dia bagi laluan ke kita dahulu untuk ambil makanan. Saya ada suruh anak dia ambil dulu, si abang dan kakak tersenyum, kemudian si abang berkata “Tak apa, pakcik ambil dulu. Hehe”.

Mak dan ayah dia tersenyum.

Selepas itu kami pun makanlah bersama. Cukup meriah, suasana ceria dan sudah pasti kami ralit memandang kepada anak-anaknya yang sedang makan. Beradab sungguh.

Habis makan, saya cakap kepada kawan saya “Bagus betul anak-anak awak. Baik belaka kelakunya”.

Dia senyum, kemudian berkata “Itulah Wan. Aku dan isteri didik dari kecil. Ramai-ramai ni, puas juga. Hihi.

Tetapi semua tu bermula dari kita”.

Kemudian dia menyambung cerita bagaimana dia mendidik anak-anaknya. Antara yang dikongsikannya:

1. Katanya, anak dia dulu suka cakap kuat-kuat. Puas dia nasihat kepada anak dia, bila bercakap jangan bersuara kuat.

Anak dia membalas, katanya abah dan mama pun cakap kuat-kuat huhu. Lepas pada itu, dia orang cakap tak kuat dah. Anak cakap kuat lepas tu, kenalah tegur hihi.

2. Anak dia bergaduh depan dia. Bila dileraikan dan minta mereka diam, pernahlah si abang membalas “Abah tu bergaduh dengan mama boleh pula? Siap jawab-jawab lagi”.

Terkedu juga dia kata bila kena begitu. Selepas itu bila ada perselisihan antara dia dan isteri, mereka selesaikan di tempat tertutup tanpa pengetahuan anak-anak dan tak tunjuk dah depan anak-anak.

Anak-anak yang bergaduh pula selepas tu, siaplah dendanya. Tetapi tidak menyakitkan badan mereka. Kena hafaz surah yang banyaknya.

3. Semasa makan, memang dulu huru hara dia kata. Huhu. Ya lah, umur pun tak jauh jarak bezanya. Macam-macam ragam.

Jadi dia buat peraturan, selagi tak duduk sama-sama, selagi itulah semua tak dapat makan. Alhamdulillah katanya, anak-anak dia cukup berdisiplin semasa makan.

Bawa pergi tempat kenduri pun terikut-ikut cara di rumah.

4. Dia kata, cara dia dan isteri muhasabah diri dalam mendidik anak-anak adalah dengan cara melihat wajah anak-anak mereka ketika anak-anak sedang tidur.

Semasa mereka tidur katanya, wajah anak-anak kita comel sungguh dan menyentuh perasaan kita. Semasa itulah, dia dan isteri kenangkan kembali apa yang telah berlaku seharian.

Jika ada yang kena marah, kena tegur, dia orang semak kembali betul ke tak betul caranya.

Jika ada yang jarang berborak hari itu, esoknya akan diajak berborak lebih dari hari semalam.

Begitulah.

Ketika kami nak balik, anak-anaknya hantar kami sampai ke luar. Berdiri elok sama-sama dengan mak dan ayah dia orang. Siap lambai semua hihi.

Baik sungguh pekerti.

Sejuk hati.


Anak Itu Tanggungjawab Bersama, Jangan Biarkan Isteri Uruskan Seorang Diri.

Anak itu tanggungjawab bersama, jangan biarkan isteri uruskan seorang diri.

Cuci berak, isteri, bagi mandi, isteri, pakai baju, isteri Suap makan, isteri. Ajar keje sekolah, isteri. Ajar mengaji, isteri. Tidurkan anak, isteri.

A to Z tentang pengurusan anak, semua isteri yg buat dari dia baby sampailah anak tu besar…kita yg jadi suami, terus serah bulat2 tanggungjawab membesarkan, mendidik dan membimbing tu atas bahu isteri.

“Tgok anak jadi mcm tu sbb cara awk salah dlm membesarkan dia…”

Isteri salah sbb anak nakal…isteri salah sbb anak hyper…isteri salah sbb anak kurang pandai…isteri salah sbb anak out of control.

Then, what is your function as a dad? Where and when you need to act as a dad?

Bukan bila dia dah besar, bru kita nak marah2 dia…bukan bila dia dah besar, bru kita nak tangan2kan dia…bukan bila dia dah besar, baru kita nak dekati dia…

Fungsi ayah tu sejak anak dilahirkan…

Dari situ kita dah kena bersama2 isteri utk membesarkan dan menguruskan anak…

Ini tak, suruh basuh berak pun dah marah2…suruh ajar anak keje sekolah, kita kata sibuk…suruh main dgn anak, suruh layan anak, buat la sejam…pastu xtahan, xnak dah, xbleh dah, terus pass kat isteri…

Ya, kita sibuk cari rezeki…ya, kita kluar bekerja…ya, kita balik rumah dah mlm…ya, kita letih dan penat…

Tapi itu anak kita dan kita perlu utk mendidik dan membimbingnya…ianya lebih dr sekadar menyediakan kewangan dan keperluan utk anak tersebut…suami perlu bersama isteri dlm soal menjaga, membesarkan dan mendidik anak dari dia kecil sehinggalah dia besar…

Jadi suami ni, jgn hanya tahu utk buat anak, tahulah sekali utk menjaga dan menguruskan anak…

Jgn biarkan isteri uruskan seorang diri.

Moga kita muhasabah diri untuk membina keluarga bahagia.

Kredit : Firdaus Shakirin


Period Tak Datang-datang, Rupanya Ovari Dipenuhi Cyst! Ikuti Perkongsian Wanita Ini.

Berkongsi pengalaman seorang wanita ini yang pada awalnya tidak menyangka kedatangan haid yang tidak teratur mengundang masalah kesihatan buat dirinya hingga terpaksa dibedah. Diharapkan melalui perkongsian ini dapat memberi manfaat untuk kita sebagai wanita menghargai kesihatan dan lebih prihatin sedar jika berlaku sebarang pada diri bermula dari peringkat awal agar mudah untuk dirawat.

INI PERKONGSIAN DARIPADA ERNIE ADILAH ZULKEFLI

Sempena setahun selepas buat Laparoscopic Surgery on Pcos, jom kita throwback sikit pengalaman saya.

Cerita ni bermula seawal umur 14 tahun bila period datang dua bulan sekali. Dan semakin meningkat jarak kehadiran period tu. Sehingga pernah setahun, hanya sekali.

TAHUN 2013, perubahan pada kulit semakin ketara, bulu roma di tangan semakin lebat, jerawat semakin subur di kulit, pikmentasi kulit semakin bertambah, period semakin lambat. Pernah 8bulan xdatang period. Pergi klinik reproduktif, masa tu doctor suspect pcos.

Ape itu PCOS? Doctor suruh buat research sendiri. Supaya betul² faham maksudnya. Doktor kasi pil hormone (Yasmin/ Diane35) Dan doktor kasi refer letter ke Hospital. Tapi masa tu masih xtau kemudaratan nya.. TAK PERNAH refer hospital.

TAHUN 2015, semakin cakna tentang ketidakhadiran period, refer hospital swasta dengan pakar O&G, doctor scan, tak kelihatan lagi cyst nya dlm ovary. Cume ovary kelihatan bukan pada size normal. Doktor hanya suggest utk teruskan ambik pil hormone selama 3bulan berturut. Tujuannya adalah utk normalkan semula kelancaran period setiap bulan. Malangnya, selepas 3bulan bergantung dgn Yasmin, masuk bulan ke-4, period xdtg pula… mase tu mula rase stress dtg semula… fed-up dgn ubatan, dan hanya biarkan period xdtg lagi.

TAHUN 2016, Selepas kahwin tanpa refer O&g terus ambik Yasmin 1cycle dan terus anggap boleh pregnant, bila xpregnant, lagi stress. Bayangkan setiap hari check UPT (dan sehingga kini sy menjual UPT/OPK haaa promote sikit

Setiap bulan pergi klinik scan. Tapi semua tu hanya sia-sia. At last jumpe o&g semula, doctor bg cadangan utk ambik ubat induced bleeding (provera) dan makan pil rangsang telur (clomid).

Ujian bertimpa, semasa cycle pertama pengambilan Clomid, perkahwinan berakhir dengan penceraian (so xsempat experiment clomid tu)

Stress semakin kuat, hormon semakin tak stabil, emosi semakin bercelaru.
Period langsung xdatang selepas berpisah. Seminggu selepas bercerai, masuk hospital demam panas, blood pressure naik mendadak (hipertension) dgn bacaan 157/103.

TAHUN 2017, pasang azam dari keluarga dan orang sekeliling yg bnyak memberi moral n mental support, kumpul semula semangat, kutip sisa hati yg berkecai musnah.

Pada awal bulan 7, buat check up di hospital akibat rase ade sakit di breast. Lepas doctor buat scanning, tiada ape yg asing dan doctor tnye history kesihatan, saya kata mmg dah xperiod 8bulan dan doctor minta terus refer pakar O&G.

Bila buat altrasound, mmg nampak ketulan asing dalam kedua belah ovary. Doctor terus buat procedure laparoscopic surgery utk ovary drilling. Dan itu adalah ikhtiar terakhir yg boleh dibuat. Seminggu lepas tu, hospital call utk operation.

Alhamdulillah selepas 2hari pembedahan dilakukan, period keluar. Dan itulah saat yg tidak dpt diperkatakan betapa bersyukurnya.

Sebab doktor kata, jika period turun selepas pembedahan, itu membawa maksud pembedahan itu berjaya, jika tidak, doktor akan bagi masa dalam 2bulan. Jika tidak berhasil, maksdnya pembedahan tu tidak berjaya utk membantu PCOS.

Memang diakui semasa dlm waktu perkahwinan, langsung tidak jaga pemakanan hampir setiap hari makan process food and junk food. Burger, nugget, sausage, fries, ayam goreng, chips, snacks adalah makanan harian sebabkan ikut selera suami. Tapi sebenarnye semua tu kesilapan besar sebab waktu tu la adalah rapid growth utk cyst tu terbentuk. Jika tidak tersedar awal, mungkin boleh menyebabkan cancer.
Nauzubillah!

Tengok gambar. Dekat bahagian putih tu adalah ovary. Warna putih sebab dah dipenuhi cyst. Ovary tu dipenuhi hormone testosterone yg membantutkan kematangan telur. Sebab tu x period. So doktor tebuk ovary utk release hormone testosterone tu.. Yg lain lelemaks tu ko jgn tnye hakak

Dan hormone hormone tu adalah dari pemakanan yg tidak sihat. So jaga lah pemakanan… bertindak awal sebelum merana.

So untuk wanita diluar sana. Sayangi ovary anda kerana ova ni sangat penting sbb ia adalah kilang utama telur anda. Dan telur telur ini akan habis. Bayangkan, jika dah banyak telur yg rosak menjadi cyst, tinggal berapa lagi telur yg berbaki? Umur masih muda.

Jika anda mempunyai masalah period tidak stabil, segerakan lah jumpe pakar. Jangan malu dan tggu sehingga bertahun. Jangan anggap tidak period bermaksud anda mengandung! Itu adalah hormone. Hormone yg mengganggu kitaran haid.

Tips: nak makan ape² ubat atau supplement, refer doc pakar anda dulu. Sbb dosage berbeza bagi setiap pesakit. JANGAN IKUT APA KAWAN AWAK MAKAN.

Pesanan saya
“hargai lah setiap titis darah period anda, sy setahun hanya sekali beli pad dan itu TIDAK NORMAL”


Tidur Lewat, Wajah Pun Boleh Kusam. Amal Petua Ni Untuk Atasinya!

Sesiapa pun ketika ini, tentu ternanti-nanti pencerahan dan keputusan berkaitan pentadbiran negara  semenjak berlangsungnya mesyuarat tergempar petang semalam hingga terpaksa ada yang tidur lewat malam.

Umumnya, kesan berjaga malam boleh mengganggu hormon dan sekali gus memberi kesan wajah terlihat kusam. Jadi apa kata lakukan petua mudah ini untuk kembalikan keserian wajah. Jom semak.

KULIT SIHAT CANTIK DAN GLOWING DENGAN MENGGUNAKAN BAHAN DARI DAPUR.

hai uolls, hari ni ai nak share satu tips untuk dapatkan kulit glowing hanya menggunakan bahan dari dapur sahaja.

Bahan bahan yang digunakan
1 . Timun
2. Madu
3. Air bersih

Step 1 : Kisarkan timun

Step 2 : Masukkam madu dan air ke dalam pengisar. KIsar hingga lumat.

Step 3 : Masukkan timun yang dikisar kedalam bekas ice cube

Step 4 : Taraa….. selepas dibekukan. Ready untuk kulit glowing sihat dan bersih

Gosokkan selama 10minit dan bilas dengan menggunakan air bersih. Amalkan setiap malam.


“Wah Dah 32 Tahun. Makin Manis, Senyum Macam Ayah.” Sempena Hari Lahir, Aznil Kongsi Lukisan Anak Ketika Umur 5 Tahun

Siapa yang tak kenal dengan Dato Aznil Haji nawawi, figura seni yang boleh dianggap sebagai pengacara nombor satu negara dek kredibilitinya sehingga kini.

Beliau antara selebriti yang mempunyai pengaruh dan aura yang  cukup mengagumkan terutama dalam bidang pengacaraan.  Baik dewasa mahupun kanak-kanak kenal dengan susuk tubuh ini.

Begitupun Aznil atau mesra dengan panggilan Paknil sangat menjaga privasi dan jarang nak berkongsi cerita mengenai keluarganya.

Sejak dahulu lagi, memang sukar untuk melihat wajah anak-anaknya menghiasi dada akhbar mahupun majalah. Malah dengan penggunaan media sosial yang kian meluas ini, beliau masih lagi bersikap seperti dulu.

Empunya diri awal-awal lagi tiada masalah untuk mengambil gambar namun anak-anak yang keberatan dan sering menolak untuk berbuat demikian menyebabkan si ayah akur dengan permintaan anak-anaknya.

Namun dalam satu perkongsian di laman Instagramnya, Paknil memuatnaik satu gambar lukisan yang mana dilukis oleh anak perempuannya, Fildza Haifa atau dipanggil dengan nama manjanya Fifi.

Menurut pengacara ini lagi, lukisan tersebut dilukis ketika Fifi berusia 5 tahun ini. Terdapat tulisan tertulis ‘ Happy Fathers Day ‘ dan dihiasi dengan gambar buah-buahan dan beberapa objek lain. Kata Paknil, puterinya ini kini sudahpun berusia 32 tahun dan ucapan happy birthday turut diucapkan untuk Fifi di ruangan kapsyen ini.

Melihat wajah manis Fifi yang murah dengan senyuman, pasti mengikut jejak si ayah sememangnya seorang yang pemurah dengan senyuman.

“Ini lukisan Fifi masa dia 5 tahun. Hari ni Dia dah 32 tahun!!
Happy Birthday Anak!!! Luv u till Jannah.”

Demikian ungkap Paknil menerusi kapsyennya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Sampai Je Ayat 82 Surah Yasin, Niatkan Yang Baik-baik & Ni Caranya!

Ramai mengetahui kelebihan membaca dan mengamalkan Surah Yassin.

Ini dikongsikan apa yang boleh kita lakukan bila membaca pada ayat 82, sebaiknya sertakan doa yang dihajati.

Amalkan Doa Agar Anak Bijak

Hajat pada anak…

Aku ada seorang kakak. Akak aku ni biasa-biasa je tapi Alhamdulillah anak-anak dia bijak bijak. Selalu terima anugerah kat sekolah.

Pagi tadi dia reveal satu petua. Sangat simple. Cuma tinggal rajin ke tak rajin je nak buat. Kau malas memang tak kemana laa.

Caranya:

Setiap pagi kau baca ayat ke 82 surah Yasin. “INNAMA AMRUHU IZA ARA DA SHAI AN AYYAQUULALAHU KUN FAYA KUUUN”

*Ni aku galakkan kau baca yang jawi ye. Supaya sebutan tak lari.

Bila sampai part “KUN FAYA KUUUN” kau niatkan dalam hati apa sahaja hajat kau untuk anak kau. Nak cerdik ke nak pandai ke nak apa sahaja.

Lepas tu kau tiup la atas ubun-ubun anak kau. Buat setiap pagi. Insya Allah.

Kredit: Pengiran M. Nizam Rahman


“Semalam Tidur Bagai Di Buai Mimpi. Ya Allah Macam Tak Percaya.” Elfira Loy Selamat Melahirkan Bayi Lelaki

Baru menimang cahaya mata semalam, Elfira atau nama sebenarnya Nurul Elfira Loy Ahmad Sabri, 25 hari ini memuat naik gambar anak sulungnya.

“Semalam tidur bagai dibuai mimpi , every minutes in the labour room , every pain , ever moments i went through dia recap balik.
Ya Allah macam tak percaya.

“Terima kasih Ya Allah , terima kasih keluarga , terima kasih sahabat , terima kasih semua yang mendoakan kami . ————————————————————- .
ITS A BABY BOY 🥳 . . Muhamad Rayyan Khalaf bin Muhamad Faris.

“Born yesterday , the 1st of October 2019 at 5.40pm weighing 3.68kg . Secara normal . Alhamdulillah syukur we are so greateful for our healthy little boy . Our world feels complete and our hearts are full with unconditional love. Love you my babyboi 💙

Perkongsian El dimuat naik menerusi laman instagramnya. Semalam isteri kesayangan Faris memuat naik satu video memberitahu kelahiran anaknya.

Momen indah sebagai ibu turut dikongsi bersama rakan-rakan rapatnya. Lebih istimewa lagi, Elfira menerima hadiah iphone 11.

El disambut dengan meriah dalam satu majlis yang hanya dihadiri oleh teman-teman rapatnya. Paling mengejutkan, El menerima hadiah Iphone keluaran terbaru iaitu Iphone 11 dari salah seorang rakannya itu.

Hadiah tersebut diterima dalam satu majlis baby shower yang diadakan khusus buat anak Elfira baru-baru ini.

Elfira Loy, mendirikan rumah tangga dengan Faris Khairol Anuar pada 1 Januari lalu dalam sebuah majlis tertutup. Semalam, ibu muda ini selamat melahirkan anak sulungnya di Andorra Women and Children Hospital di Seri Kembangan.

Tahniah dari admin Majalah Keluarga buat pasangan suami isteri ini.


Persediaan Itu Perlu, Bukan Kesedihan Sahaja. Ini Sebab Isteri Kena Ambil Tahu Sebelum Pemergian Suami

Setiap yang hidup pasti akan mati jugak suatu hari nanti. Begitu juga kita dan pasangan kita. Kepada isteri apabila pemergian suami, banyak perkara yang perlu diuruskan oleh isteri atau ahli keluarga termasuk kewangan untuk meneruskan kehidupan. Lebih menyedihkan jika isteri itu tidak bekerja.

Oleh itu, untuk mengelak mengalami kesukaran, ada beberapa perkara yang isteri kena ambil peduli sebagai persediaan. Bukannya hanya kesedihan menyelubungi jiwa. Semua ini perlu dilakukan supaya tidak mengalami kesusahan selepas kematian suami.

____________________________________________________________________

SEBELUM SUAMI MENINGGAL?

1. Melahirkan anak adalah wanita, yang diceraikan adalah wanita, yang turun naik mahkamah adalah wanita, yang tuntut nafkah adalah wanita, bila suami meninggal tinggallah wanita.

2. Kos sara hidup meningkat setiap tahun, jika tahun 2007 makan diluar memerlukan RM20 sehari. Tahun 2017 kos makan diluar meningkat kepada RM64 sehari.

3. Galakkan suami atau isteri jana pendapatan kedua. Hartanah atau rumah sewa paling mudah jana pendapatan semasa. Cukup bulan kutip sewa.

4. Galakkan suami juga ambil Perlindungan Pendapatan, jika meninggal atau ditimpa bencana boleh dapat pampasan.

5. Katakan gaji suami RM2000 x 12 bulan / 0.05 = RM480,000. Minta suami hibahkan atas nama isteri tercinta.

6. Jika suami dijemput pergi dapat duit ini letak dalam ASB atau Tabung Haji. Jika kadar dividen 7.25% setahun dapat RM34,800. Sebulan ada sumber pendapatan RM2,900.

7. Boleh jaga anak yang ditinggalkan, tanpa isteri kahwin lagi dengan Dato Kaya Boroi atau YB politik berlagak berjaya.

8. Wanita belajarlah jana pendapatan kedua dengan hartanah. Belajar beli rumah dan sewakan segera.

Kongsikan jika bermanfaat

Azizul Azli Ahmad


Pukul Isteri Hingga Koma, Suami Jahidah Boleh Pergi Ride Sampai Kedah. Guna Nama Palsu & Mengaku Anggota Polis

Pasti masih segar dalam ingatan rakyat Malaysia satu kes keganasan rumah tangga sehingga mengakibatkan seorang wanita, Jahidah Nordin koma kerana dipukul oleh suaminya.

Difahamkan sewaktu kejadian, rahangnya patah, tempurung kepala juga terpaksa dibuang, berlaku pendarahan dikepalanya malah Jahidah cedera teruk di belakang badan serta tulang rusuk retak dan patah.

Lebih memilukan, Jahidah ketika itu sedang hamil 4 minggu.

Walaupun perkara itu sudah berlaku lebih 2 tahun, namun si pelakunya yang merupakan suspek utama iaitu suami kepada Jahidah masih bebas dan seronok menyertai jelajah ride motosikal sehingga ke negeri Kedah beberapa hari yang lalu.

Selepas ramai yang mengetahui mengenai perkara ini, group permotoran ini teruk dikecam gara-gara menerima penjenayah menyertai ahli kumpulan mereka.

Terbaharu, wakil dari group permotoran itu, Puan Arenis tampil menjelaskan hal sebenar.

Menurut Puan Arenis yang merupakah ahli Northern Vario Club (NVC) menjelaskan bahawa pihaknya sama sekali tidak tahu menahu bahawa individu berkenaan adalah suami kepada Jahidah, mangsa keganasan rumahtangga.

Rata-rata ahli kumpulan tersebut tidak cam muka Rosmaini iaitu suami kepada Jahidah memandangkan isu jenayah itu sudah berlarutan hampir 2 tahun.

Bahkan menurutnya, suspek telah menggunakan nama samaran iaitu Razmi.

Melalui pendedahan dari Puan Arenis ini, seorang saksi telah tampil mendedahkan bahawa Rosmaini juga turut menyamar sebagai anggota polis.

Meskipun cuma terserempak dengannya 2 kali ketika ride bersama, lelaki itu dikatakan pura-pura berlakon sibuk call anggota lain.

Dia juga mendakwa, terdapat jaket khas disimpan dalam seat motosikalnya.

Tindakan Rosmaini ini telah dikecam oleh keluarga isterinya kerana nama samaran yang digunakan oleh Rosmaini untuk memperdaya kumpulan motosikal itu adalah nama adik lelaki Jahidah.

Rosmaini sebelum ini merayu untuk dijamin atas alasan menanggung 3 isteri dan 7 anak, tetapi menurut adik kepada Jahidah iaitu Fazariah memaklumkan kakak serta anak buahnya sehingga kini tidak menerima sesen pun daripada suspek.

Dia juga menyatakan bahawa abang iparnya itu seorang yang psiko.

[TIP KEWANGAN]


“Anak Rapat Dengan Saya, Layan Seperti Kawan.” Anak & Isteri Pembawa Rezeki, Terapi Bahagia Ezad Lazim

Cukup sempoi dan happy go lucky, itulah antara persamaan yang ada pada penyanyi Ezad Lazim dan isterinya, Zeana Ramli.

Mereka juga senada dan seiring baik dalam hal kerjaya mahupun rumah tangga. Pasangan sama sepadan kini cukup bahagia ditambah dengan kehadiran sepasang anak comel sebagai penyeri rumah tangga.

Cukup berterima kasih dan bersyukur dikurniakan isteri yang memahami, akui pemilik nama sebenar, Mohd Rohaizad Mohamad Lazim, dia beruntung kerana isterinya juga bertanggungjawab sebagai  pengurus peribadi.

Pengorbanan isteri tidak terbalas

“Dialah isteri dan dia juga pengurus saya. dia bijak urus masa dan kerjaya begitu juga saya. saya beruntung kerana adanya dia. Memang ada kala saya kasihan melihat dia kepenatan urus saya dan rumah tangga, tetapi dia tidak mengeluh.

“Sebagai suami saya bantu mana yang patut. Yang pastinya dia banyak buat tetapi saya cuba bantu mana yang boleh. Pengorbannya tidak terbalas. Alhamdulillah rezeki kami sekeluarga juga sentiasa ada dan tak putus sehingga kini.

“Ini semua berkat doa dan usaha isteri yang banyak membantu. Pada saya, populariti bukan perkara utama buat saya sekarang. Yang penting diberikan kesihatan yang baik dan dapat menampung kehidupan sekeluarga serta menghasilkan karya buat peminat seni.

“Untuk semua bakal dan mereka yang bergelar suami, segala kesilapan boleh diperbaiki dan dijadikan pengajaran. Mudah-mudahan kita jadi lebih matang dan lebih baik daripada sebelum ini. Sebab tu sebagai suami termasuklah diri saya sendiri, kena hargai orang tersayang disekeliling terutama isteri dan anak-anak.

Urus masa secara bijak

Jelas bapa kepada Puteri Rania Keisha dan Putera Muhammad Darwish, tak ada masalah untuk membahagikan masa dengan anak-anak kerana  dia dan isteri sama-sama menguruskan mereka sendiri.

“Alhamdulillah saya bersyukur kerana  urusan kami sekeluarga sentiasa dipermudahkan. nak kata tak ada masa tetapi sebenarnya sentiasa ada kerana kita sendiri yang kena urus secara bijak.

“Isteri seorang yang tahu bagaimana untuk bahagi masa antara kerjaya saya, sebagai ibu dan isteri serta dan masa yang sama bisnesnya. Tetapi kami selalu doa dan harap Allah permudahkan segalanya,” ulasnya lagi dengan panjang lebar.

Cabaran ibu bapa generasi sekarang

Isu gajet dan media sosial seperti tiktok dan sebagainya memang satu cabaran untuk ibu bapa generasi sekarang. Bagi Ezad, perkara tersebut turut dialami olehnya dan isteri.

“Zaman sekarang tak sama dengan kita dahulu, begitu juga cara pemikiran dan pengurusan anak-anak sekarang pun tak sama. Jadi cukup mencabar dalam mendidik anak-anak,  tetapi kami berdua memang had kan.

“Nak kata tak bagi pun tak boleh juga sebab kami sebagai ibu bapa pun menggunakan medium tersebut terutama untuk tujuan bisnes dan kerjaya.

“Tetapi kami akan terangkan dengan baik kepada anak-anak supaya mereka faham kenapa saya dan ibunya menghadkan penggunaan medium tersebut.

Isteri garang suami simple
Tambah pelantun lagu Demi Cinta ini lagi, isterinya banyak ajar anak-anak berdikari manakala dia pula berbeza kerana sejak dahulu jenis yang simple.

“Soal garang memang Zeana lagi garang, tegas dengan anak-anak. Mereka banyak meminta dengan saya kerana ikut apa jua kemahuan anak-anak. Walaupun penat saya tidak mengabaikan tanggungjawab sebagai suami dan ayah, pada saya bahagiakan anak-anak dan isteri adalah terapi dalam rumahtangga.

“Lagipun ini pengalaman sebagai ibu bapa sementelah kami berdua berkahwin dalam usia agak lewat dan membesarkan anak-anak sendiri jadi itu tidak menjadi masalah. Anak-anak jua punca rezeki dan penguat kasih sayang antara kami suami isteri.

Ayah kurang peka berbanding ibu

Mengulas mengenai sambutan Hari Bapa yang tidak ‘semeriah’ Hari ibu, akui Ezad lagi, semuanya bergantung cara sesebuah keluarga itu meraikannya.

“Soal sambutan hari bapa ni bukan nak kata tak meriah tetapi sebab orang lelaki khususnya kaum ayah ni yang memainkan peranan. Benda-benda begini mereka kurang peka berbanding kaum ibu. Malah ada yang tak ingat hari-hari istimewa baik hari lahi mahupun ulangtahun.

“Biasanya kaum Wanita yang selalu ingat tarikh istimewa, bukan nak kata kaum ibu jenis beria tetapi bab begini mereka memang alert dan partikular bab-bab begini.  Tetapi tak bermakna ayah tak nak tunjukkan kasih sayang lebih cuma mungkin mereka jenis pelupa,” kongsi Ezad lagi.

Anak lebih rapat & selesa dengan ayah

Akui suami kesayangan Zeana ini lagi, tanggungjawab ayah dan suami sangat besar terutama dalam hal mencari rezeki. Tetapi tak bermakna anak-anak tak rapat dengannya.

“Cuma ibu lebih rapat kerana daripada awal lagi sentuhan pertama anak-anak adalah daripada ibu baik mengandung hingga melahirkan.

“Dalam hal saya sendiri misalnya, anak-anak lebih rapat dan selesa dengan saya.  Tak marah-mara, itulah cara saya dengan anak-anak. Kalau ikutkan saya bukan jenis membeli barangan tetapi daraipada segi percakapan dan pergaulan saya layan mereka seperti kawan-kawan.

“Adakala isteri bengang atau marah kononnya saya tak ambil berat dengan anak, padahal  saya lebih suka pendekatan ‘cool’. Bila anak-anak selesa jadi mereka lebih telus dan mudah nak berkongsi atau mengadu jika ada masalah. Tetapi kena ada juga peranan ibu cuma cara dipraktikkan ibu dan ayah berbeza. Tetapi yang penting tujuannya sama iaitu mahukan anak-anak membanggakan kami kelak,” ungkap Ezad sebelum menutup perbualan bersama penulis.


Terjaga Jam 3 Pagi Mengadu Sakit Kepala, Pelajar IPT Meninggal Dunia Disyaki Hadapi Tekanan Belajar.

Khabar duka pagi ini apabila berita utama melaporkan seorang pelajar menghadapi tekanan belajar hingga mengakibatkan kematian.

Tular di media sosial, pelajar semester ketiga dari sebuah institut pengajian tinggi (IPT) di Kedah meninggal dunia selepas dilaporkan tidak sedarkan diri pada Jumaat.

Menurut laporan astroawani, Pelajar perempuan berusia 22 tahun tidak sedarkan diri pada jam 4 pagi di rumah sewanya di Merbok sebelum dikejarkan ke Hospital Sultan Abdul Halim (HSAH) Sungai Petani menggunakan ambulans.

Mangsa yang dikatakan mengalami tekanan, terjaga dari tidur pada jam 3 pagi dan sempat mengejutkan rakan serumahnya sambil mengalami sakit kepala. Dia yang menjalani rawatan di HSAH, bagaimanapun dilaporkan meninggal dunia pada jam 2.50 petang semalam.

Dalam pada itu, menerusi perkongsian ini turut meluahkan rasa sebak kejadian itu.

Didakwa stres melampau

Dalam pada itu tangkap layar, beberapa perkongsian meluahkan rasa sebak dan bersimpati kejadian menimpa arwah Nur Natasya Ezreen

Salam takziah buat keluarga allahyarham.

Sumber: Fb, Astroawani, Diana Mddaud, Twitter @aiynanajwaa@afiqdruce

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Bila Dah Tak Ada, Baru Rasa Kehilangan”-Tya Arifin, Suami Sebak Lepaskan Kereta Kesayangan

Sedangkan hadapi kehilangan sesuatu pun kita dah rasa sedih, apatah lagi bila dengan rela hati nak melepaskan sesuatu yang banyak kenangan dan jasanya. Misalnya bagi pelakon dan selebriti, Tya Arifin jelas tidak dapat menahan sebak apabila terpaksa melepaskan kereta utama miliknya dan suami, Ashraf Khalid, semalam.

Perkara itu dikongsikan di Aplikasi Tiktok dan Instagram miliknya, yang mengakui terlalu banyak kenangan indah bersama keluarganya sepanjang lima tahun bersama kenderaan itu.

“Banyak kenangan disini. Kita penat, Bahagia, sedih, tawa dia’ (kereta) tahu. Hantar ke sana ke sini. Hari ini kita kena relakannya.

“Sedihnya. Selepas kereta sudah dihantar, baru rasa kehilangan,” tulis Tya.

Menerusi hantaran yang sama, melihatkan suaminya, Ashraf Khalid seperti tidak mampu menahan sebak sehingga mengalirkan air mata saat momen sedih itu terjadi.

Dalam pada itu, menerusi satu hantaran lain pada laman yang sama, Tya meluahkan rasa rindu yang teramat pada keretanya yang sudah dianggap sebagai ‘kekasih.

“Perasaan melepaskan kereta yang sudah bersama hampir lima tahun seperti melepaskan kekasih lama. Ya, kereta ini sudah dianggap kekasih.

“Setiap hari bersama-sama, pergi dia ambil. pulang dia hantar. Jika keletihan, boleh tidur.

“Perasaan sedih kecewa, nangis, ketawa, dirakam dalam memori kereta ini.

“Hari ini terakhir bersama kamu, melepas kamu kerana sudah tiba saatnya kamu mulai hidup yang baru dengan orang lain. Sama seperti bercinta, harus melepas sesuatu untuk yang lebih baik.

“Terima kasih kereta atas sejarah manis, kebaikkan dan kenangan kita selama ini,” tulisnya pada kapsyen.

Sekadar info, Tya Arifin dan Asyraf Khalid telah mendirikan rumah tangga pada 1 November 2015 dan dikurniakan sepasang cahaya mata, Ariff Jiwa, 6 dan Azzahra Jiwa, 3 tahun.


“Tak Sempat Ibu Nak Cium Adik Buat Kali Terakhir.” Dehydrated Masa Demam & Kuman Merebak Dalam Darah, Sebak Perkongsian Ibu Ni

Demam yang disangka biasa rupa-rupanya hanya asbab apabila si kecil ini pergi buat selama-lamanya. Sebagai ibu tiada yang lebih memilukan bila mana si kecil yang ditatang bagai minyak yang penuh, hanya mampu didakap selama empat bulan lebih sahaja.

ANAQI TSAQEEF ANAK SYURGA IBU BABAH ❤

18 Sept 2019 (Rabu)

Pagi tu anak ibu bangun senyum gelak2 mcm biasa, makan minum pon mcm biasa. Tapi tengahari dlm pukul 12++ tiba2 ibu rasa mcm badan adik panas. So ibu check suhu adik 38.3. Mmg adik dah demam time tu. So ibu wassap babah cakap adik demam nak bawak p klinik/hosp. Since babah tengah further study hari2 ada kelas isnin-jumaat. So babah minta excuse utk balik halfday. Ibu try call klinik pakar kanak2 dkt SP (C.P.Ooi) tapi tak angkat.

Then ibu try call Hosp Pantai bhg Specialist Clinic (Pakar Kanak2) dan Dr yg biasa Anaqi Tsaqeef jumpa tu ada. So decide utk p dkt hosp pantai. Dalam pukul 2.30ptg mcmtu ibu babah bwk adik p hosp pantai. Sampai sana check suhu adik 39.8 sangat tinggi utk baby 4bulan++ (Bukan demam panas).Tapi masih tak admit. Dr sumbat ubat punggung utk kurangkan suhu.

Dr pakar kanak2 tu check dia kata just demam virus. Biasala baby2 kan dia kata. Ibu babah dengaq rasa lega. Dr just bagi ubat demam then kami balik. Bila balik tu anak ibu mcm aktif masih gelak2 makan pon byk. Ibu babah still monitor suhu dia tapi suhu naik turun. Bila bagi makan ubat suhu turun bila ubat habis suhu naik.

Turun pon dlm range 37.5-39. So adik still demam. Tapi anaqi tsaqeef anak yg sgt baik sepanjang dia demam, takda setitik air mata yg keluar just merengek perlahan ja. Mybe adik tak nak bagi ibu babah risau. Start adik demam Ibu babah tiap masa jelum badan kepala adik utk sejukkan badan(org petua) sampai ke pagi.

19 Sept 2019 (Khamis)

Sepanjang malam suhu adik still tinggi juga then adik ada cirit birit. Ibu ingatkan badan adik panas tak pon tindakbalas ubat yg menyebabkan adik cirit birit rupanya tak. Badan adik dah start dihydrated. Pagi khamis ibu cuba petua org cakap mandi dgn lemon, cool fever letak dkt bawah ketiak, belakang leher. Semua ibu cuba. Lepas mandi adik ok tapi bila sejam mcmtu panas balik.

So adik minum susu mcm biasa tapi kurang sikit, cirit birit still ada. Ibu cuba nak bagi adik full bf sepanjang adik demam tapi adik tak mau sangat sedangkan adik lapar. Tapi bila ibu bagi direct bf adik still hisap cumanya kejap hisap kejap lepas. Macam dia ada something tak kena. Ibu anggap adik tak mau kot. Ibu berjaga sepanjang malam monitor suhu adik dengan jelum badan kepala adik sampaikan kain tak sempat kering ibu jelum adik sebab kesian adik tak larat. Ibu nak bagi adik segar aktif mcm biasa. Ubat still ibu bagi mcm biasa 4-6jam sekali.

20 Sept 2019 (Jumaat)

Pagi jumaat adik still lemah suhu pon mcmtu juga 37.5-39 then ibu bagi ubat suhu turun kejap lepas habis ubat suhu naik semula. Tengahari mcmtu babah ambek halfday lagi sebab rasa kena bwk adik p hosp ni sebab demam xmau kebah. Lepas jumaat ibu babah bwk pula adik p bhgian kecemasan Hosp SP. Time tu suhu adik agak tinggi dlm 38 keatas. Adik lemah juga time tu. Tapi bila p bahagian kecemasan HSAH ibu ingatkan adik akan dpt priority sebab dia baby dan keadaan dia yg mcmtu.

Tapi malangnya still kena tunggu turn yg mybe dlm 4-5 jam lagi. Sangat2 kecewa time ni dengan bhagian kecemasan HSAH 😢 Ibu babah kesian sgt dkt adik sebab adik xlarat sangat time tu. So babah decide tak bole tunggu ni kena p swasta juga ni, so bwk adik p klinik bersatu tikam batu. Dr situ check mcm takda apa, still kata demam biasa dan dr bagi ubat demam juga. Bila diingatkan balik dia sebagai Dr takkan mcmtu ja buat kerja. Check pon biasa ja sedangkan baby dh demam 3hari kot suhu turun naik tak kebah.

So balik tu ibu try bagi ubat yg klinik pula. Bila ibu bagi ubat klinik tu suhu adik turun sampai ke 35 mcmtu. Mmg sangat rendah dah dan tak demam. Time tu syukur sgt dekat Allah sebab suhu adik turun. Rupanya tak dia nak bagi ibu babah lega kejap ja. Bila ubat habis suhu adik naik balik. Kesian sgt time tu adik dah tak sembang tak senyum apa dah dkt ibu. Nak tidoq ja. Sepanjang mlm adik still mcmtu. Dalam kepala ibu ni tak senang rasa setiap masa pikir nak buat mcm mana lagi. 😔

21 Sept 2019 (Sabtu)

Adik masih lagi mcmtu cumanya suhu dia rendah sikit dlm 37-38. Kadang turun 36. Kadang demam kadang dak mcmtu. So ibu babah ikhtiar utk bawak adik jumpa ustaz pula kalau2 adik ada gangguan. Orang suruh cuba so ibu babah buat. Time tu adik lemah mybe adik sakit dh ibu babah tak tau 😢 Ustaz cakap biasala mybe gangguan ni. So ustaz buat air penawar suruh balik bagi mandi semua la.

Takpa ibu babah ikhtiar. Balik mcm biasa adik tidoq jaa sebab tak larat tapi susu adik still minum byk. Babah perasan ubun2 adik dah tenggelam tak mcm biasa. Ingatkan berat adik turun so ubun2 pon jadi tenggelam. Rupanya apa yg dr bagitau sebab adik dihydrated. Allahu ibu babah tak tahu adik 😔😢

22 Sept 2019 (Ahad)

Anaqi tsaqeef bangun pagi tu ibu gerak sebab nak bagi adik mandi awai, ibu cuba lagi bagi adik mandi ayaq daun bunga raya putih sebab org petua mcmtu kalau demam. So ibu babah buat, adik suka sangat mybe sebab sejuk kot. Lepastu bagi makan ubat dan adik tidoq. Suhu adik tak tinggi sgt dlm 37 lebih mcmtu. Tapi bila mai petang tu adik mcm mengerang mybe adik sakit sangat dah. Suhu adik pon tak tinggi time ptg tu. Tak demam dah. Sampaikan ke tengah malam adik tak bole nak tidoq mata pon dh taknak tengok orang. Asyik mengerang geleng2 nafas pon laju sangat. Adik mcm nak bgtau something dkt ibu babah tapi adik tak reti nak habaq lagi. Allahu 😭

23 Sept 2019 (Isnin)

Tengah malam disebabkan adik tak boleh nak tidoq sebab adik mcm mengerang sakit so ibu babah decide bawak adik p hosp dlm pukul 1230pagi mcmtu. Ibu babah bawak adik p kecemasan hosp kepala batas. Time tu adik dlm keadaan sgt tenat sebab nafas terlalu laju MALANGNYA bila sampai di kecemasan hosp kepala batas tu staff disitu cakap kena tunggu turn sebab ramai.

Ya Allah bertapa kecewanya ibu babah bila diingatkan balik. Sampaikan anak ibu babah setenar tu masih lagi suruh ikut turn. Kali kedua ibu babah KECEWA dgn kecemasan hosp govern 😢 So keadaan adik yg mcmtu mmg tak boleh dah ibu babah nak tunggu turn so bwk adik terus ke kecemasa Hosp Pantai. Dan bila dekat situ dr cakap adik dah sangat teruk keadaan dia so pihak hosp takda peralatan nak support adik punya sakit tu.

So dr pantai buat surat terus refer ke kecemasan HSAH. Bila sampai di kecemasan HSAH adik terus masuk zone kuning. Ibu dukung adik sampai kali terakhir adik masuk sone merah. Time tu ibu rasa luluhnya hati ibu sebab adik terus kena tolak ke zone merah sebab keadaan adik sangat tenat dah 😢😢 Tak sempat ibu nak cium adik buat kali terakhir sebab Dr dkt situ dh nak buat procedure dkt adik. Lemahnya ibu dgn babah time tu. Tapi ibu babah cuba kuatkan semangat sebab ibu babah percaya adik akan kuat.

Sampaikan Dr dah minta izin dkt ibu babah nak masuk wayar dkt mulut adik dan nafas melalui mesin. Time tu ibu mampu cakap dkt dr, dr buatlah yang terbaik utk anak ibu. Tak sanggup ibu babah nak tengok adik kena masuk wayar sana sini. Allah 😢😭

Bila dah siap dkt zone merah dr tolak adik masuk ke NICU. Dekat situ ibu tak pernah langsung terpikir yg adik akan p tinggal ibu. Yg ibu pikir adik akan sembuh adik kuat semangat. Tak henti doa ibu babah dkt adik. Dr mai tanya ibu babah tentang adik. Dari A-Z ibu cerita. Bila Dr kata keadaan adik sangat kritikal dan bila2 masa baby akan meninggal.

Time tu Allah saja yg tahu apa yg ibu babah rasa. Anak ibu Allahuakbar. Dr kata dari pukul 2-6pagi respon adik sangatlah sikit. Dr masih cuba yg terbaik utk adik. Ibu nak sangat bagi adik menyusu time tu sebab last adik minum pukul 11 semalam saja sebelum bwk adik p hosp. Tapi adik kena puasa. Dalam pukul 8pagi mcmtu ibu babah tengok dr dah kalut2 p dkt adik rupanya time tu jantung adik dah stop sekejap then dr buat cpr. Allah kesian anak ibu time tu dok tahan sakit 😢😢

Then bila kali kedua pukul 9++ pagi jantung adik stop lagi dr cuba lagi yg terbaik utk adik. Tapi adik dah tak mampu adik dah tak larat. Pukul 10pagi adik pergi menghadap pencipta adik. Ibu babah minta maaf sebab takda dkt sisi adik time adik menghembuskan nafas adik sebab dr tengah buat procedure. Adik p dengan tenang tanpa sekelumit pon menyusahkan ibu dgn babah. Time tu ibu tak mampu nak berkata apa. Kosong jiwa ibu Allahu. Betapa hebatnya kuasa DIA. Ibu babah terlalu sayang anak ibu babah tetapi Pencipta adik lebih sayang adik melebihi segalanya.

Dr cakap badan adik dihyrated masa demam dan menyebabkan kuman merebak dlm darah adik. Keseluruhan badan adik dah dijangkiti kuman. Terlalu cepat benda ni jadi. Sekelip mata Allah ambik anak ibu babah. Allahu. Ibu babah redha dengan ikhlas Allah ambik Anaqi Tsaqeef.

Adik doakan ibu dgn babah kuat ya sayang. Ibu babah dah jaga adik yg terbaik bagai menatang minyak yg penuh tapi ibu yakin Allah akan jaga adik lagi terbaik. InshaAllah anak syurga ibu, tunggu ibu dgn babah dekat sana naa. Anaqi Tsaqeef penghuni pertama rahim ibu zuriat pertama ibu dgn babah. Tetap dlm hati ibu babah sampai akhir hayat ibu babah ❤

Sedaya upaya ibu babah dah cuba utk adik tapi mmg dah tertulis setakat tu saja adik dok dgn ibu babah. Mungkin apa yg terjadi dgn sekelip mata ni ASBAB saja sebelum Allah nak ambil adik 😊😊

Anaqi Tsaqeef anak yang sangat baik. Paling sempurna. Hensem, comel, putih, baik. Sepanjang menjaga adik dari dalam pantang sampai ke akhir hayat adik sangat mudah. Rindu ibu babah dkt adik takkan hilang. Moga Allah beri kekuatan luar biasa utk ibu dgn babah tempuh ujian ni. InshaAllah 😊

Damailah anak syurga ibu babah disana ❤

Anaqi Tsaqeef Bin Muhammad Ikhwan

10 Mei 2019 – 23 September 2019


Ibu Ni Kongsi Cara Dia  Jaga Anak Terkena Jangkitan Influenza. Boleh Follow!

Timbul juga kebimbangan di hati kita sebagai ibu bapa bila mendengar kes influenza dari sehari ke sehari semakin meningkat. Sebelum terjadi, sebaiknya kita ambil langkah berjaga-jaga.

Ambil tahu cara mencegahnya dan elok juga tambah ilmu dengan membaca perkongsian ibu ini tentang cara bagaimana dia menjaga anaknya yang diserang virus tersebut.

Jom semak.

Langkah-langkah jika anak anda terkena jangkitan influenza.

1. Pakai kan mask pada anak yang terkena demam inflenza tu, kalau boleh semua anggota keluarga juga pakai mask.

2. Beli hand sanitizer dan sentiasa basuh tangan anda dengan sabun khas antibacteria.

3. Bila masuk rumah kumur mulut sekurang-kurangnya dua kali dan basuh tangan menggunakan sabun tangan antibacteria.

4. Minum air yang banyak, kalau boleh minum air sport drink macam aquarius atau pocari sweat ( ada jual kat shopee).

5. Mandi sekali sehari untuk redakan panas dalam badan.

6. Pakaikan juga cool fever jika perlu. Tukar yang baru jika dah guna lebih dari 8jam.

7. Jangan kongsi makanan, minuman, cawan, sudu, pinggan dengan anak yang dijangkiti influenza.

8. Kuaratin duduk dirumah sahaja.

9. Jauhkan pergi ke tempat awam atau ramai orang.

10. Pastikan jika merawat anak yang sakit dirumah kita sebagai mak atau ahli keluarga yang masih sihat kena selalu basuh tangan. Jika perlu pakai juga mask.

11. Makanan yang disarankan makan ialah nasi putih, bubur nasi, buah apple, pisang, biskut tawar dan cereal.

12. Yang ni optional, kalau ada kat rumah air filter humidifier tu lagi bagus.

13. Jika dah lebih dari tiga hari dengan suhu 38.5c ke atas pergilah hospital untuk rawatan lebih lanjut.

14. Rehat yang mencukupi dan makanlah ubat yg disarankan oleh doktor.

15. Pantau suhu anak yang demam dengan mencatat suhu dengan termometer, check kalau boleh 2 jam sekali.

16. Anak akan mengerang sesekali meracau ketika tidur atau se akan terkejut2 ketika tidur. Tenangkan anak dan pujuk dengan baik jika perlu.

17. Anak juga mungkin muntah, basuh tempat muntah tadi dengan bersih dan lap dengan air suam atau spray dengan sabun antibacteria.

19. Pakaikan baju yang anak-anak selesa, jangan terlalu tebal atau terlalu nipis.

20. Pakaikan stokin jika perlu.

Akhir sekali untuk yang belum terkena demam influenza, ambil vaksin influenza di klinik berdekatan.

Sekadar bekongsi dari pengalaman sendiri menjaga anak-anak dirumah disebabkan demam influenza.

Dari
Ros ( mom of 5 kids)
Osaka
Jepun


Terkini: UPSR Dimansuhkan Sepenuhnya, PT3 Dibatalkan Tahun Ini.

Impak pandemik Covid-19, bukan sahaja kepada sektor ekonomi tetapi bidang pendidikan. Sejak penularan tahun lepas, sesi persekolahan telah ditutup sehingga di buka pada awal tahun ini.

Namun sejak beberapa minggu ini, wabak ini makin ‘mengganas’ menyerang sekolah hingga memaksa penutupan sekolah buat sementara waktu untuk proses nyah kuman dan pembersihan di kawasan yang terbabit.

Rentetan ini, mengakibatkan sesi persekolah terganggu dan ada segelintir ibu bapa mula mengambil keputusan untuk ‘cutikan’ anak-anak sendiri untuk berada di rumah.

Nyata situasi ini akan mengganggu pembelajaran anak-anak secara konsisten secara bersemuka di sekolah.

Keadaan ini merisaukan ibu bapa terutama anak-anak yang akan menduduki  peperiksaaan utama seperti UPSR dan PT3.

Terkini, Menteri Kanan Pendidikan Datuk Dr Radzi Jidin berkata, kerajaan memutuskan untuk memansuhkan sepenuhnya Ujian Pencapaian Sekolah Rendah (UPSR) bermula 2021.

Katanya lagi, kementeriannya akan memperkasa pentaksiran berasaskan sekolah mulai tahun ini susulan pemansuhan itu. Manakala penilaian bagi Pentaksiran Tingkatan 3 (PT3) pada untuk tahun ini juga akan dibatalkan.

Jelas beliau, keputusan membatalkan PT3 bagi tahun ini dibuat dengan mengambil kira kekangan masa bagi para pelajar untuk membuat persiapan khususnya pembelajaran bersemuka bersama guru di sekolah.

“Jika kita lihat keadaan penularan COVID-19 masih belum dapat ditangani sepenuh dan kita memgambil kira keadaan semasa dan mengambil kira bahawa tanpa pelaksanaan PT3, keadah pentaksiran murid boleh terus dilaksanakan,” katanya.


Kurang Popular Tapi Nha Thrang Lokasi Best Bawa Famili. Keluarga Ni Kongsi Pengalaman!

Bila musim cuti sekolah itu bermakna adalah masa terbaik untuk kita sekeluarga melancong. Jadi dimanakah destinasi kali ini. Jika masih tiada kepastian, ayuh baca perkongsian daripada keluarga Siti Nurul Fatihah Ahmad Nawayi yang telah berkunjung ke sini.

Saya telah mengembara lebih daripada 15 negara, tetapi apa yang menarik tentang pemilihan lokasi kali ini adalah sebuah negara mungkin agak biasa di kalangan rakyat Malaysia, tetapi agak asing kedengarannya bila saya sebutkan Nha Thrang, Vietnam.

Apa yang membuatkan saya tertarik dengan Nha Thrang adalah di sini terkenal dengan Taman tema Vinpearl dan jangan tak tahu di Vietnam mempunyai kawasan pergunungan sejuk yang dikenali sebagai Dalat.

Kiranya, pemilihan destinasi percutian ini adalah menang-menang bagi anak dan saya sendiri. Apa yang pasti dalam mencari destinasi untuk seisi keluarga bagi seorang ibu yang mempunyai anak yang masih kecil,  saya akan lebih mengutamakan kepuasan anak-anak saya terlebih dahulu.

Untuk anak-anak sudah semestinya adalah Taman Tema Vinpearl, kerana mereka merasai satu pengalaman berbeza. Untuk sampai ke sana, kita perlu menaiki cable car untuk merentasi sebuah lautan, kerana Vinpearl terletak di tengah-tengah sebuah pulau persendiriaan. Pengalaman yang cukup bernilai dan tidak mungkin kami sekeluarga lupakan.

Jujur saya katakan, kami sekeluarga telah merasa beberapa tempat taman tema di beberapa buah negara. Pun begitu, Vinpearl merupakan antara sebuah taman tema yang menarik dan menjanjikan kegembiraan dan keselesaan buat pengunjungnya. Ini kerana bilangan pengunjung adalah terhad dalam sehari. Jadi anak-anak dapat bermain pelbagai jenis permainan beberapa kali dan tanpa menunggu giliran dalam masa yang agak panjang.

Selain itu juga, terdapat pertunjukan Dolphin, tarian puteri, Ikan Duyung dan persembahan air yang ditayangkan untuk masa yang berbeza membuatkan anak-anak lebih teruja dan tidak merasakan penat selepas bermain.

Keterujaan anak-anak tidak terhenti situ, malah digandakan apabila melawat ke ZooDoo Dalat. Di situ,  terdapat pelbagai jenis binatang seperti kangaroo dan spesis lainnya yang terdapat di Australia. Memang cukup istimewa dan menghiburkan!

Kami juga sempat berkunjung ke Crazy House, sebuah rumah yang agak aneh reka bentuk dan sangat unik. Dalat Flower Garden merupakan sebuah taman yang dipenuhi dengan bunga yang membuatkan kita teruja untuk tidak melepaskan peluang untuk bergambar dengan setiap jenis bunga-bungaan yang ada di situ.

Apa yang pasti, untuk orang dewasa percutian ke sini tidak akan mengecewakan dan ini saya benar-benar rasakannya saat berkunjung di Vallley of Love. Valley of Love, adalah sebuah taman cinta yang dipenuhi dengan pelbagai taman, tasik dan permainan. Untuk yang merancang berbulan madu, saya sarankan inilah lokasinya. Cukup indah dan apa yang saya boleh katakan, Valley of Love adalah salah satu tempat yang membuatkan saya ingin datang ke sana lagi.

Selain itu, apa yang menariknya trip kali ini adalah kami sempat merasai dua musim, satu cuaca panas seperti di Malaysia dan satu cuaca dingin seakan di Cameron Highlands. Penyediaan pakaian yang sesuai adalah amat penting kerana perbezaan suhu yang amat ketara terutama ketika berada di Da Lat, kami harus menyediakan baju dan sarung kaki bagi menyesuaikan diri dengan suhu semasa. Aneh bukan, satu daerah tapi berlainan suhu! Selain itu juga, kemudahan kereta tolak untuk kanak-kanak juga amat penting bagi memastikan anak-anak dapat rehat yang sebaiknya.

Walau Pun Sukar Boleh Atasi

Pun begitu buat anda yang ingin merancang ke sini, pasti akan menemui satu kesukaran iaitu dalam hal mendapatkan makanan halal. Tiada makanan halal di Da Lat dan hanya terdapat sebuah restoran India Muslim di Nha Thrang.

Jadi bagi memastikan percutian tidak terganggu, saya telah membawa makanan dari Malaysia dan tidak mudah rosak antaranya Sambal bilis, telur rebus dan roti. Di sana pula, saya membeli buah-buahan bagi memastikan badan kami mempunyai tenaga yang secukupnya. Yang kedua adalah tempat untuk solat ketika berada di taman tema Vinpearl, kami membawa sejadah dan menunaikan solat di hujung hujung kawasan rehat. Alhamdulillah, kami dapat menunaikan kewajipan semasa berada di tempat asing.


Ini Sebabnya Mengapa Anak Kencing Malam, Ibu Boleh Cuba Cara Ini Untuk Rawat Anak!

Bagi ibu yang sedang melatih anak menanggalkan lampin pakai buang, pasti berdepan dengan masalah anak kencing di waktu malam. Puas dicuba pelbagai cara namun anak masih lagi tetap kencing setiap malam.

Kalau hanya kencing pastinya tidak menjadi masalah. Tambah menjadi masalah pastinya bebanan si ibu yang terpaksa menukar cadar setiap hari dan menjemur tilam setiap pagi.

Pasti keadaan ini sedikit menyukarkan apabila terpaksa mengangkat tilam yang besar dan berat. Bukan itu sahaja,malah adakalanya tilam masih belum kering dan lebih teruk lagi meninggalkan bau kurang enak setiap hari.

Kencing Malam?
Kencing malam atau ‘bedwetting’ ialah kencing yang tidak disengajakan pada waktu malam. Menurut kajian, masalah kencing malam atau istilah perubatannya enuresis adalah perkara normal bagi kanak-kanak .

Ia biasanya berlaku di kalangan kanak-kanak berusia empat hingga enam tahun. Biasanya selepas kanak-kanak berumur lima atau enam tahun mereka akan berhenti tabiat tersebut.

Namun jika tabiat ini masih lagi berterusan tanpa ada tanda mahu berhenti, ia satu penyakit yang mesti dirawat kerana bimbang ia ada kaitan dengan masalah saraf tunjang, jangkitan kuman pada air kencing, diabetis atau buah pinggang.

Dari segi istilah, jika kanak-kanak itu selalu kencing malam tanpa sebab yang pasti, ia dinamakan sebagai primary enuresis.

Tetapi jika masalah kencing malam hanya berlaku sesekali misalnya disiang harinya dia bermain terlalu aktif, ia dinamakan secondary enuresis.

Apa Ibu Perlu Buat?
Bila berdepan dengan keadaan ini pasti pening kepala ibu dibuatnya. Tiga langkah ini mana tahu dapat membantu mengatasi masalah anak anda.

Kencing Sebelum Tidur
Sekiranya anak kita sering kencing malam, sebelum tidur mintalah dia kencing terlebih dahulu supaya dia merasa lebih lega malah pundi kencingnya juga kosong. Langkah ini wajib dilakukan.

Biasakan dia dengan peraturan ini. Lama kelamaan pasti dia sudah membiasakan dirinya.

Sapu Minyak
Selepas itu sapukanlah sedikit minyak angin atau apa-apa minyak yang dirasakan sesuai seperti minyak gamat atau sebagainya.

Sapulah di bahagian ari-ari dan bawah perut. Urut lembut kawasan ini supaya urat tidak kembang. Sapukan sedikit dibahagian tapak kaki anak supaya lebih panas dan buat dia selesa sepanjang malam.

Sesudu Madu
Sebelum tidur berikan anak makan satu sudu kecil madu yang dicampurkan dengan sedikit perahan lemon. Boleh juga diamalkan pada waktu pagi dan sebelum tidur. Cara ini insyaallah dapat membantu anak daripada kencing setiap malam.

Kejutkan Ketika Tidur
Jika lihat sebarang pergerakan anak ketika dia tidur, itu bermakna dia tidak selesa ataupun mahu susu. Kejutkan dia untuk kencing. Mana tahu cara ini boleh membantunya. Sapukan minyak sekali lagi.


Suami Strok Separuh Badan. Dalam Banyak Usaha Isteri Ni Buat, Ni Yang Berkesan!

Seorang isteri yang diuji dengan kesihatan suami hingga terbatas pergerakan kesan daripada serangan strok, bukanlah mudah untuk ditanggung.

Ini apa yang dilalui oleh Puan Rozzana, berat mata memandang, berat lagi bahu yang memikulnya. Suami yang sihat, tiba-tiba diserang strok!

Sedar dengan itu, dirinya perlu kuat untuk mengurus suami dan tanpa jemu berusaha mencari penawar membantu merawat penyakit suaminya.

Dan ini perkongsiannya.

Alhamdulillah suami semakin pulih, solat mandi dan urus diri sendiri semua dah. Tak macam mula-mula sakit terlantar, mandi adik bradik mandikan,kena angkat dan dudukkan, makan minum disuap.

Puncanya sebab kolesterol tinggi block salur darah dari otak ke kaki kiri. Mulut herot, tak boleh bercakap dan air liur sentiasa memeleh.

Sekarang makan Alhamdulillah macam orang sihat dah.

Selain jus  tomato saya buat jus halia, madu, bawang putih, lemon cuka epal diminum 2x sehari pagi dan malam.

Untuk kawal kolesterol, Alhamdulillah hanya ini yang mampu saya ikhtiar untuk kesembuhan suami saya.Selebih nya Allah Swt jua tempat meminta.

Di sini saya kongsikan resipi untuk sediakan air jus tomato yang juga menjadi amalan suami untuk kembali pulih.

Bahan-bahan :

2 biji tomato
3 ulas bawang putih
1 gelas/ cawan air.
Blender semua tu sampai hancur.
Tuang dalam cawan tambah kan 2 sudu makan madu godak-godak.
BISMILLAH, SELAWAT.
Niat nak sihat mintak pada Allah Swt.

Minum semasa perut Kosong sekurangnya 30 minit sebelum sarapan

Untuk pesakit stroke consume 2x sehari
Untuk yang tiada masalah kesihatan cukup 1 bulan 1x / 2 minggu 1x untuk mengurangkan Kolesterol. Salur darah tersumbat, jantung sumbat, darah tinggi, diabetes dan lain-lain masalah kesihatan

Tak salah kita cuba ikhtiar lagi pun bahannya ada di dapur kita kan